title: Good Morning Call

text: Fuji TV ja Netflix loivat mangasta televisiosarjan. Ensimmäinen kausi julkaistiin vuonna 2016 ja toinen seuraavana vuonna nimellä "Good Morning Call: Our Campus Days".


title: Good Morning Call

text: Shunya Shiraishi, Haruka Fukuhara, Kentarô Sakaguichi, Moe Arai, Shūgo Nagashima, Kentaro Matsuo, Kôya Nagasawa


title: Desiigner

text: Sidney Royel Selby III (s. 3. toukokuuta 1997), joka tunnetaan paremmin taiteilijanimeltään Desiigner, on yhdysvaltalainen rap-artisti, laulaja, lauluntekijä, musiikkituottaja ja näyttelijä. Hän nousi kuuluisuuteen vuonna 2016 julkaistessaan esikoissinglensä ”Panda”, joka sijoittui Billboard Hot 100 -singlelistan ensimmäiselle sijalle. Helmikuussa 2016 rap-artisti ja tuottaja Kanye West (joka samplasi ”Panda”-kappaletta seitsemännellä albumillaan "The Life of Pablo") ilmoitti Desiignerin allekirjoittaneen levytyssopimuksen hänen GOOD Music -levy-yhtiön kanssa.


title: Baalbekin Jupiterin temppeli

text: Baalbekin Jupiterin temppeli (Rooman Heliopoliksessa oli valtava temppeli, joka oli omistettu ylijumala Zeukselle. Se sijaitsi Heliopoliksen alueella (nykyään Baalbek Libanonissa). Se oli  "Suuren Tuomioistuimen" tai "Pyhäkön" päärakennus. Roomalainen pakanallinen temppelikompleksi on edelleen osittain pystyssä.


title: Baalbekin Jupiterin temppeli

text: Jupiterin temppeli Heliopoliksessa (monimutkainen alue, jota kutsutaan myös "Heliopolitan Zeuksen pyhäköksi") oletettavasti korvasi aikaisemman foinikialaisten temppelin, joka käytti samaa perustaa. Valtava louhos oli yksi syy Rooman päätökseen luoda valtava "Suuri Tuomioistuin" isoon pakanalliseen temppelikompleksiin tällä vuorella, joka sijaitsee lähes 1100 metrin korkeudessa Rooman Valtakunnan itärajalla. Kesti kolme vuosisataa rakentaa tämä valtava Roomalainen pakanuuden temppeli. Jupiterin temppeli sijaitsee roomalaisen Heliopolisen Suuren tuomioistuimen länsipäässä.


title: Baalbekin Jupiterin temppeli

text: Tämä temppeli oli omistettu roomalaiselle  Zeukselle. Sen rakennuttamisen aloiti Julius Caesar ja hänen jälkeensä sitä jatkoi Augustus. Se oli suurin temppeli, joka oli omistettu Jupiterille koko Rooman keisarikunnassa. Sen pylväät olivat 30 metriä korkeita ja niiden läpimitta oli lähes 2,5 metriä: ja ne olivat klassisen maailman suurimpia.


title: Baalbekin Jupiterin temppeli

text: Bysantin valtakunnassa paikka tunnettiin myös nimellä "Triliitti" perustuksissa olevien kolmen massiivisen kiven mukaan.


title: Baalbekin Jupiterin temppeli

text: Myös Juliusten-Claudiusten hallitsijasuku jatkoi vuorollaan pyhäkön varustelua. Noin vuonna 50 Nero rakennutti tornialttarin temppeliä vastapäätä. 100-luvun alussa Trajanus teetti temppelin piha-alueelle portiikin vaaleanpunainaisesta graniitista (joka oli peräisin Aswanista Egyptistä).


title: Vladislav Mamyshev-Monroe

text: Vladislav Mamyshev-Monroe (myös Vlad Monroe, 12. lokakuuta 1969 Leningrad, Neuvostoliitto – 16. maaliskuuta 2013 Bali, Indonesia) oli venäläinen taiteilija. Hän tuli tunnetuksi valokuvistaan, videoistaan ja performansseistaan, joissa hän muuntautui historiallisiksi henkilöiksi sekä elokuvien ja tarinoiden sankareiksi. Lisänimensä taiteilija lainasi idoliltaan, filmitähti Marilyn Monroelta.


title: Vladislav Mamyshev-Monroe

text: Vuonna 1986 Vladislav Mamyshev-Monroe liittyi Timur Timourovitch Novikovin ryhmään " Uudet taiteilijat". Leningradissa hänen tuttavuuksiinsa kuului myös talonvaltaustaiteilijoita, mm.  Andrei Khlobystine ja Sergei Bugayev Afrika. Hänestä tuli underground-taiteilija Neuvostoliiton loppuvuosina. Hän työskenteli myös Neuvostoarmeijan palveluksessa lasten taidekerhon johtajana Baikonurin avaruuskeskuksessa Kazakstanin Neuvostotasavallassa. Baikonuria hän piti vapaampana kuin Neuvostoliittoa ja kokeili siellä ensimmäistä kertaa Marilyn Monroen roolia.


title: Vladislav Mamyshev-Monroe

text: Mamyshev-Monroe oli useimmiten itse taiteensa pääosassa. Hän piirsi, valokuvasi ja teki kollaaseja sekä esiintyi Popular Mechanics -yhtyeen kanssa. Hän perusti tovereineen mediataideprojekti Piraatti-tv:n, joka parodioi virallista neuvostotelevisiota ja välitti uutisia Leningradin taide-elämästä. Hän oli tunnettu huumorintajustaan, mikä kuvastuu hänen taiteestaan. Hänelle oli tärkeää individualismi ja taiteellinen vapaus, ja muista aikalaisistaan hän eroaa rohkeudella ja omaperäisyydellä. Hän sanoo: Joillekin ihmisille taide on taidetta, minulle taidetta on oma elämäni.


title: Vladislav Mamyshev-Monroe

text: Vuonna 2013 Vladislav Mamyshev-Monroe löydettiin hukkuneena uima-altaaseen hotellissa Balilla, jossa hän oli asunut vuodesta 2007. Gallerian omistajan Marat Guelman luuli aluksi, että uutinen on vitsi. Taiteilija Sergei Bugayev-Afrika ilmoitti julkisesti, että kuolemassa on jotain hämärää ja että se liittyy taiteilijan vetoomukseen Putinin lähdöstä.


title: Vladislav Mamyshev-Monroe

text: Taiteilijan kiinnostus vastakkaisen sukupuolen rooliin johti hänet kokeilemaan Marilyn Monroen hahmoa, jolta hän lainasi myös nimensä. Myyttinen kuva Marilynista oli myös osoitus nykyaikaisuudesta Warholin tyyliin. Mamyshev-Monroe oli Neuvostoliiton ensimmäisiä drag-esiintyjiä. Hän sanoo, että Kohtalo on määrännyt hänet muuntautumaan ihmisluonnon kaikkiin väreihin ja sävyihin. "Ensin omaksun henkilön ilmeen valokuvista, vaihdan vaatteet, asetun kameran eteen... Ja sitten: klik! Muutaman sekunnin ajan jonkun toisen olemus valtaa kehoni." Hahmot ovat kuitenkin taiteilijan vapaita tulkintoja valitsemistaan malleista.


title: Vladislav Mamyshev-Monroe

text: Videoteoksessaan Vladislav Mamyshev-Monroe eläytyy ranskalaisen filmitähden Brigitte Bardot’n rooliin, jossa hän käytti eläinaiheita, koska Bardot on aktiivinen eläinten oikeuksien puolustaja. Hänen roolihahmoihinsa kuuluu useita muitakin 1900- ja 2000-luvun muoti-ikoneja kuten Marlene Dietrich ja Amy Winehouse, mutta sarja jäi kesken hänen kuolemansa vuoksi.


title: Vladislav Mamyshev-Monroe

text: Taiteilijat ja poliitikot, marttyyrit, messiaat ja diktaattorit, kaikenlaiset idolit olivat hänen taiteessaan samanarvoisia. Nämä "omakuvat toisena henkilönä" esittävät kauhukuvina maailmaa johtavia henkilöitä ja paljastavat post-modernismin rappion, jonka kautta Neuvostoliiton yhteiskunnan oli löydettävä uusia viitearvoja, uusia johtotähtiä.


title: Vladislav Mamyshev-Monroe

text: Taiteilija on tehnyt myös muotokuvia kuuluisista ihmisistä, joista mainittakoon Dostojevski, Elizabeth II, Charlie Chaplin ja Hitler. Sen lisäksi hänen luomia hahmojaan ovat Dracula, paavi, Elizabeth Taylor ja Jeesus.


title: Vladislav Mamyshev-Monroe

text: Neuvostoliiton ja Venäjän hallitsijat ja hallinto olivat hänen vakioaiheitaan muiden historian vaikuttajien ohella, mutta hän on esittänyt myös karikatyyrimäisiä hahmoja 1800- ja 1900-lukujen vaihteen venäläisestä yhteiskunnasta maanviljelijöistä hovinaisiin ja kulttuurin edustajiin.


title: Vladislav Mamyshev-Monroe

text: Vuonna 2005 hän toteutti sarjan "StarZ", jossa hän lainasi myyttisten hahmojen piirteitä ilman mitään selvää järjestystä: Jeesus Kristus ja Osama bin Laden, Pietari I Suuri, ortodoksinen patriarkka Kirill, tai Vladimir Putin. Hahmot on naamioitu humoristisesti ja ne poseeraavat taustanaan Punainen tori ja Kremlin torni tähtineen.


title: Vladislav Mamyshev-Monroe

text: Hän teki myös Politbyroon jäsenistä muotokuvia, joiden päällemaalausten esikuvina käytettiin kuuluisia näyttelijöitä. Teoksissa näkyvät Gorbatšovin uudistusten eli perestroikan herättämä optimismi, Neuvostoliiton hajoaminen ja kriittinen asenne 2000-luvun Venäjään. Mamyshev-Monroe on esiintynyt niin Lenininä, Gorbatšovina kuin Vladimir Putinina.


title: Vladislav Mamyshev-Monroe

text: Vuonna 2010 taiteilija esitti joukon räikeästi naamioituja muotokuvia GKChP:n jäsenistä, jotka olivat käynnistäneet vallankaappauksen Gorbatshovia vastaan vuonna 1991.


title: Vladislav Mamyshev-Monroe

text: Vuoden 2012 lopussa Mamyshev-Monroe esitti Politeatterin näyttämöllä Moskovassa nykyaikaisen tulkinnan "Hamletista", roolin nimellä Polonius, jossa myrkky oli korvattu poloniumilla. Hän uudelleenfilmasi elokuvan Volga-Volga, joka oli peräisin vuodelta 1938. Siinä hän käytti digitaalista avatar-hahmoa näyttelijän sijasta. Elokuva sai Kandinski-palkinnon vuonna 2007.


title: Vladislav Mamyshev-Monroe

text: Mamyshev-Monroe oli homoseksuaalien oikeuksien puolustaja. Vuonna 2010 hän oli homofobisen väkivallan uhri, ja hän kommentoi "Facebook"issa, että homofobia on Venäjällä hyvin yleistä.


title: Vladislav Mamyshev-Monroe

text: Viimeisten elinvuosiensa aikana Monroe alkoi kiinnostua Putinin toiminnasta. Kun vuonna 2012 järjestettiin mielenosoituksia vaalien tulosten vuoksi, taiteilijan omakuva Putinina tuli hyvin tunnetuksi.


title: Vladislav Mamyshev-Monroe

text: Vladislav Mamyshev-Monroen teoksia on ollut esillä Tretjakovin Galleriassa ja Moskovan modernin taiteen museossa sekä useissa museoissa ja gallerioissa Moskovassa, Pietarissa ja muualla Venäjällä sekä sen lisäksi useissa Euroopan ja Pohjois-Amerikan taidenäyttelyissä.


title: Vladislav Mamyshev-Monroe

text: Nykytaiteen museossa Kiasmassa nähdään joukko Mamyshev-Monroen ikonisia kuvia ja videoteoksia 1990- ja 2000-luvulta. Näyttelyn nimi on "Tähtipölyä Venäjältä" (09.02.2018 - 29.07.2018), ja se on toteutettu yhteistyössä Moskovan modernin taiteen museon kanssa. Se on hänen ensimmäinen yksityisnäyttelynsä Suomessa. Elinaikanaan hän osallistui Suomessa muutamiin ryhmänäyttelyihin ja performanssitapahtumiin.


title: Grand Tour

text: Grand Tour [gʀɑˈtuːʀ] (ranskaa; , myös sivistysmatka) tarkoittaa matkaa, joka renessanssin ajasta lähtien oli lähes pakollinen Euroopan aateliston ja myöhemmin myös ylemmän porvariston pojille. Matkakohteena oli yleensä Keski-Eurooppa, Italia, Espanja ja myös Pyhä maa. Erityisesti Englannissa "Grand Tour" vaikutti kirjallisuuteen 1800-luvulla.


title: Grand Tour

text: Grand Tour oli alun perin koulutuksen viimeinen osa, joka antoi aateliston pojille sivistyksen ”viimeisen silauksen”. Aateliset kävivät erityisesti Euroopan tärkeissä kulttuurikaupungeissa ja tutustuivat siellä antiikin, keskiajan ja renessanssin monumentteihin. He matkustivat maalauksellisissa maisemissa mutta tutustuivat myös Euroopan hoveihin. Tavoitteena oli tutustua eri kulttuureihin ja tapoihin, kerätä uusia vaikutelmia ja solmia tulevan elämän kannalta hyödyllisiä yhteyksiä. Lisäksi matkan tarkoitus oli syventää kielitaitoa sekä hioa käytöstapoja. Grand Tourilla käyneistä tuli usein kosmopoliitteja, joilla oli asemaa ja arvovaltaa. Matkalla otetiin usein oppitunteja Ranskan tai Italian miekkailumestareilta. Ääneen lausumattomana tavoitteena oli monesti saada lisää eroottista kokemusta. Joskus hovivierailun toivottiin johtavan avioliittoon.


title: Grand Tour

text: Vanhempien matkustajien motiivi oli usein koulutuksen syventäminen ja näköalojen laajentaminen. Joskus toiveena oli, että Etelä-Euroopan miedompi ilmasto parantaisi tai lievittäisi sairauksia, esimerkkinä vuonna 1820 Italiaan matkannut runoilija John Keats. Toisilla puolestaan matkan tarkoituksena oli tietty tutkimusprojekti. Kasvitieteilijä John Ray pyrki matkallaan 1630-luvulla luomaan kattavan luettelon ulkomaisista kasveista. Taidemaalari Jonathan Richardsonin kunnianhimoisena hankkeena 1700-luvun alussa oli luoda ”täydellinen luettelo kaikista veistoksista ja maalauksista Hollannissa ja Italiassa”. Grand Tour tarjosi myös mahdollisuuden taidehankintoihin, esimerkkinä Thomas Howard, Arundelin 21. herttua.


title: Grand Tour

text: Vaikka suurin osa Grand Tourin matkustajista olikin miehiä, joukossa oli myös joitakin naisia kuten Mariana Starke (1762–1838) tai Lady Morgan Sydney Owenson (1776–1859).


title: Riom

text:
Riom on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 15 kilometriä departementin pääkaupungista Clermont-Ferrandista pohjoiseen.
Riom on ikivanha kaupunki. Keskiajalla siitä tuli suosittu pyhiinvaelluspaikka, jonne pyhiinvaeltajat saapuivat katsomaan pyhän Amablen pyhäinjäännöksiä hänen mukaan nimetyssä Pyhän Amablen basilikassa. 1200-luvulla kaupungista tuli Auvergnen historiallisen maakunnan pääkaupunki. 1300-luvulla Berryn herttua Jean vaikutti voimakkaasti kaupungin kehitykseen ja rakennutti sinne herttuoiden palatsin ("Palais des Ducs") sekä Riomin pyhän kappelin ("Sainte-Chapelle de Riom"). Kaupungissa on runsaasti taloja 1500- ja 1600-luvuilta, joista näyttävimpiä ovat konsulien talo ("Maison des Consuls") sekä puutalo ("Maison de bois"). Kaupungissa on myös runsaasti suihkulähteitä sekä muistomerkkejä.


title: Future

text: Nayvadius DeMun Wilburn (s. 20. marraskuuta 1983 Atlanta, Georgia, Yhdysvallat), joka tunnetaan taiteilijanimeltään Future, on yhdysvaltalainen rap-artisti, laulaja, lauluntekijä ja musiikkituottaja. Wilburn aloitti musiikkiuransa osana Dungeon Family -kollektiivia, jossa hänelle annettiin lempinimi ”The Future” (). Julkaistessaan ensiksi useita mixtapeja vuosien 2010 ja 2011 välillä Future allekirjoitti levytyssopimuksen suuren levy-yhtiön Epic Recordsin ja A1 Recordingsin kanssa, joka auttoi häntä perustamaan oman levy-yhtiönsä nimeltä Freebandz. Future julkaisi esikoisalbuminsa "Pluto" huhtikuussa 2012. Hänen toinen albuminsa "Honest" julkaistiin huhtikuussa 2014. Albumi oli esikoisalbumia suurempi menestys musiikkilistoilla.


title: Future

text: Vuoden 2014 lopun ja vuoden 2015 alun välillä Future julkaisi kolme mixtapea: "Monster" (2014), "Beast Mode" (2015) ja "56 Nights" (2015). Hänen seuraavat julkaisunsa, "DS2" (2015), "What a Time to Be Alive" (2015, yhteistyönä Draken kanssa), "Evol" (2016), "Future" (2017) ja "Hndrxx" (2017) sijoittuivat kaikki Billboard 200 -listan kärkeen. Vuoden 2017 lopulla hän julkaisi "Super Slimey" -mixtapen Young Thugin kanssa, joka sijoittui Billboard 200 -listan toiselle sijalle. Future on myös julkaissut useita singlejä, joille RIAA on myöntänyt kulta- tai platinasertifikaatin, muun muassa ”Turn On the Lights”, ”Move That Dope”, ”Fuck Up Some Commas”, ”Where Ya At”, ”Jumpman”, ”Low Life” ja ”Mask Off”.


title: D’Arcy Niland

text: D’Arcy Niland, oik. "Darcy Francis Niland", kirjailijanimet myös: "Darcy Niland", "Tom Niland" (20. lokakuuta 1917 Glen Innes, Uusi Etelä-Wales, Australia – 29. maaliskuuta 1967 Sydney, Uusi Etelä-Wales, Australia) oli australialainen kirjailija


title: D’Arcy Niland

text: Nilandin sukutausta on irlantilais-katolinen, mikä on vaikuttanut myös hänen kirjalliseen tuotantoonsa. Nilandin puoliso oli kirjailija Ruth Park, ja heidän tyttäriään ovat kaksoissiskokset Deborah Niland ja Kilmeny Niland (k. 2009), joista myös tuli kirjailijoita. Kilmeny Nilandin puoliso oli kirjailija Rafe Champion ja poika Tom Champion.


title: D’Arcy Niland

text: Niland lopetti koulunkäynnin 14-vuotiaana aikomuksenaan ryhtyä kirjoittajan uralle. 16-vuotiaana hän pääsi apupojaksi (”copy boy") sydneyläisen "The Sun" -lehden toimitukseen, mistä oli toiveita päästä eteenpäin toimittajaksi. Hän joutui kuitenkin säästötoimien vuoksi pois. Sen jälkeen hän teki sekalaisia töitä eikä päässyt terveydellisistä syistä edes armeijaan. Hän avioitui 1942 toimittaja Ruth Parkin kanssa, ja he päättivät ryhtyä kirjoittamaan ammatikseen. Elämäkerrassaan "The Drums Go Bang" (1956) he kertovat, kuinka ura lähti käyntiin. D’Arcysta tuli tuottelias tarinoiden kirjoittaja. Kun Ruth Park sai merkittävän palkinnon romaanistaan "The Harp in the South" (1948), myös Niland päätti ryhtyä kirjoittamaan romaaneja. Hänkin sai kilpailumenestystä vuosikymmenen vaihteen molemmin puolin.


title: D’Arcy Niland

text: Romaani "The Shiralee" (1955, suom. "Kulkuri ja olkihattuinen tyttö") osoittautui menestykseksi, ja sen pohjalta tehtiin elokuvakin, "Mies ja olkihattuinen tyttö" (1957, ohjaus Leslie Norman) ja minisarja "Isän kanssa maailmalla" (1987). Hän ehti ennen kuolemaansa koota laajan aineiston nyrkkeilijä Les Darcysta suunnittelemaansa kirjaa "Home Before Dark" varten. Työn vei loppuun hänen vaimonsa Ruth Park yhdessä Rafe Championin kanssa.


title: Mista (albumi)

text: Mista on samannimisen yhdysvaltalaisen R&B-kvartetin Mistan esikoisalbumi, joka julkaistiin 29. heinäkuuta 1996 East West Records -levy-yhtiöllä. Albumin ensimmäinen single oli ”Blackberry Molasses”, joka sijoittui "Billboardin" Hot R&B/Hip-Hop Songs -kappalelistan sijalle 13. Albumin toinen single ”Lady” pärjäsi huonommin, ja sijoittui sijalle 61. joulukuussa 1996. ”Blackberry Molasses” -kappaleen suosiosta huolimatta "Mista" sijoittui sijalle 37. "Billboardin" Top R&B/Hip-Hop Albums -albumilistalla.


title: Stora Bodö

text: Stora Bodö on saari Espoon Suvisaariston itäosassa. Sen pinta-ala on noin 17 hehtaaria.


title: Stora Bodö

text: Stora Bodön pohjoispuolella sijaitsee Lilla Bodö, josta on maantieyhteys Suvisaariston pääsaariin. Stora Bodön ja Lilla Bodön välissä on kapea Bodö sund -niminen salmi. Stora Bodön lounaispuolella sijaitsevia luotoja kutsutaan nimellä Morgonpinorna. Sen eteläpuolella puolestaan sijaitsee pieni kalliorantainen Bodökobben.


title: Stora Bodö

text: Stora Bodön eteläosa on rakentamatonta, pohjoisosassa on jonkin verran 1800-luvun lopulta periytyvää huvila-asutusta. Saaren itärannalla on laaja kallioalue; etelässä, lounaassa ja luoteessa on rantaniittyä. Länsiosassa on loivapiirteinen, metsittynyt kallioharjanne. Saaren puusto on lähinnä kuusikkoista sekametsää, kilpikaarnaisia mäntyjä on jonkin verran.


title: Stora Bodö

text: Stora Bodön ja Lilla Bodön lähes alkuperäisessä asussaan säilyneet huvilat edustavat 1800-luvun lopun huvila-arkkitehtuuria. Ne ovat koristeellisia ja verannat suuria.


title: Ida Noddack

text: Ida Eva Noddack, o.s. Tacke (25. helmikuuta 1896 Lackhausen, Saksan keisarikunta – 24. syyskuuta 1978 Bad Neuenahr, Länsi-Saksa) oli saksalainen kemisti, joka löysi miehensä Walter Noddackin ja Otto Bergin kanssa reniumin. Ida Noddack oli myös ensimmäinen, joka ehdotti fission mahdollisuutta.


title: Ida Noddack

text: Ida Tacke syntyi vuonna 1896 pienessä Weselin lähellä sijainneessa Lackhausenin kylässä. Hän opiskeli Berliinissä teknillisessä korkeakoulusta, josta hän valmistui 1919 diplomi-insinööriksi. Tohtoriksi hän valmistui vuonna 1921.


title: Ida Noddack

text: Tacke työskenteli kemistinä ensin 1921–1923 AEG:llä ja sitten vuodet 1924–1925 Siemens & Halskella. Hän oli ensimmäinen saksalainen nainen, joka työskenteli ammattikemistinä. Vuonna 1925 Tacke aloitti valtiollisessa Physikalisch-Technischen Reichsanstaltin (PTR) laboratoriossa.


title: Ida Noddack

text: PTR:llä hän työskenteli yhdessä Walter Noddackin ja Otto Bergin kanssa. Kun Dmitri Mendelejev oli 1871 ehdottanut jaksollista järjestelmää, hän oli jättänyt muutamia aukkoja järjestelmään tuntemattomien alkuaineiden kohdalle. Tacke, Noddack ja Berg pyrkivät löytämään puuttuvat alkuaineet 43 ja 75 ja pommittivat platinaa ja kolumbiittia elektroneilla. Törmäyksessä purkautui röntgensäteilyä, jonka avulla he ilmoittivat vuonna 1925 löytäneensä alkuaineen 43, jota he kutsuivat masuriumiksi, ja alkuaineen 75, jota he kutsuivat reniumiksi. Renium vahvistettiin jo vuoden 1925 aikana, mutta masurium jäi vuosikymmeneksi hämäräksi löydökseksi. Italialainen Carlo Perrier ja yhdysvaltalainen Emilio Segrè tuottivat vasta 1937 teknetiumia (alkuaine 43) syklotronilla. Koska sen tuottamiseen tarvittiin hiukkaskiihdytintä, Noddackit eivät todennäköisesti olleet todellisuudessa löytäneet alkuainetta 43. Walter Noddack ja Ida Tacke menivät naimisiin vuonna 1926.


title: Ida Noddack

text: Ida Noddack kommentoi vuonna 1934 Enrico Fermin tekemää havaintoa, jonka nojalla Fermi väitti, että uraanista oli mahdollisesti muodostunut sitä raskaampia alkuaineita sitä neutroneilla pommitettaessa. Noddack sen sijaan ehdotti, että uraanin pommittaminen oli tosiasiassa tuottanut pienempiä atomiytimiä. Hän oli näin hahmotellut ensimmäisenä fission mahdollisuuden. Se kuitenkin hylättiin, koska se oli vielä silloin liian radikaali muutos ydinfysiikan hyväksytyille näkemyksille eikä siitä ollut selvää kemiallista todistusaineistoa. Otto Hahn ja Fritz Strassman todistivat 1938 fission mahdollisuuden.


title: Ida Noddack

text: Noddackit muuttivat vuonna 1935 Freiburgiin, mistä Walter oli saanut paikan fysikaalisen kemian professorina ja Ida tutkimusapulaisena. Loppu-uransa ajan Ida Noddack seurasi miehensä professuureja. Vuonna 1942 he muuttivat Strasbourgin yliopistoon ja palasivat Saksaan, kun Ranska oli vallattu takaisin Saksalta. Ida Noddack ei ilmeisesti työskennellyt missään 1944–1956. Tuona aikana Noddackit viettivät jonkun aikaa Turkissa. Saksaan he palasivat 1956, jolloin he aloittivat työskentelyn Geokemian tutkimusinstituutissa. Ida Noddack jäi eläkkeelle vuonna 1968.


title: Ida Noddack

text: Ida ja Walter Noddack olivat naimisissa vuodesta 1926 Walterin kuolemaan 1960. He eivät saaneen lapsia. Ida Noddack eli viimeiset vuotensa Bad Neuenahrissa vanhuksille tarkoitetussa asuinrakennuksessa. Hän kuoli siellä vuonna 1978.


title: Ida Noddack

text: Ida Noddack oli ensimmäinen saksalaisnainen, joka sai laajaa tunnustusta kemian urastaan. Häntä ehdotettiin kolmesti Nobel-palkinnon voittajaksi. Vuosina 1935 ja 1937 hän oli ehdolla miehensä kanssa, mutta vuonna 1933 hän oli omana ehdokkaanaan.


title: Ida Noddack

text: Gesellschaft Deutscher Chemiker palkitsi Noddackin 1931 Liebig-mitalilla ja Svenska kemisamfundet 1934 Scheele-mitalilla. Vuonna 1966 Noddack sai Saksan valtion Bundesverdienstkreuz-kunniamerkin.


title: Pirjo Vilén

text: Pirjo Sinikka Vilén (o.s. Pursiainen, s. 31. toukokuuta 1957 Helsinki) on aktiiviuransa päättänyt suomalainen yleisurheilija. Hän edusti vuodesta 1980 lähtien Viipurin Urheilijoita.


title: Pirjo Vilén

text: Kalevan kisoista Vilén saavutti pituushypyn pronssia vuonna 1978 ja viisiottelun hopeaa vuonna 1975. Viestijuoksun SM-kilpailuissa hän oli mukana voittamassa 4 x 100 metrin viestijuoksusta kultaa vuonna 1979 ja pronssia vuonna 1974. Lisäksi Vilén saavutti sisäratojen SM-kisoista pituushypystä hopeaa vuonna 1978 ja pronssia vuonna 1973 sekä 60 metrin aitajuoksusta hopeaa vuonna 1975. Virallisiin kilpailuihin hän ei ole osallistunut vuoden 1981 jälkeen.


title: Rauhan symboli

text: Rauhan symboli on jokin symboli, joka edustaa rauhaa. Rauhan symboleja käytetään esimerkiksi sodanvastaisissa tai sodan uhreja muistelevissa tapahtumissa, julkaisuissa sekä vaakunoissa.


title: Rauhan symboli

text: Rauhanmerkin suunnitteli brittiläinen taiteilija ja aktivisti Gerald Holtom ydinaseriisuntaa ajavaan kampanjaan vuonna 1958. Symbolin mudostavat kansainväliset lippumerkit ”N” ja ”D” sanoista ”Nuclear Disarmament”, ’ydinaseriisunta’. Holtom perusti symbolin myös teloituskomppanian edessä seisovaan talonpoikaan Goyan maalauksessa "3. toukokuuta 1808". Kampanjan jälkeen symbolista tuli yleinen sodanvastaisuuden symboli.


title: Rauhan symboli

text: Rauhankyyhkyä ja sen nokassaan kantamaa oliivipuun oksaa käyttivät symbolina jo varhaiskristityt. Uudessa testamentissa kyyhky rinnastetaan Pyhään Henkeen, ja se edustaa sielunrauhaa. Kristityt ottivat kyyhkyn vedenpaisumuskertomuksesta ja kreikkalaisesta ajattelusta. Vedenpaisumuskertomuksessa Nooan lähettämä kyyhky palaa laivalle oliivipuun lehti nokassaan. Symbolin nosti nykymuodossaan tunnetuksi taiteilija Pablo Picasso vuonna 1949, ja sodanjälkeinen rauhanliike otti sen laajaan käyttöön.


title: Rauhan symboli

text: Rauhanlipussa on sateenkaaren värit ja italiankielinen sana PACE, ’rauha’. Lippua käytettin ensi keraa Italiassa vuonna 1961 rauhanmarssilla, jonka järjesti pasifisti ja yhteiskuntafilosofi Aldo Capitini. Lippua käytettiin jälleen paljon vuonna 2002 ennen Irakin sotaa.


title: Rauhan symboli

text: Katkaistun kiväärin kuvaa käyttää Aseistakieltäytyjäliitto. Symbolia käytettiin ensimmäisen kerran tiettävästi alankomaalaisessa militarisminvastaisessa lehdessä "De Wapens Neder" vuonna 1909.


title: Rauhan symboli

text: V-merkki tehdään etu- ja keskisormella. Se otettiin käyttöön rauhan symbolina ilmeisesti Euroopassa toisen maailmansodan aikana kun voittoa symboloiva kirjain V maalattiin seinille miehitysjoukoista vapautumisen merkiksi. Rauhanliike käytti V-merkkiä laajasti rauhan ja totuuden voiton merkkinä 1960- ja 1970-luvuilla.


title: Rauhan symboli

text: Unikkoja kasvaa ensimmäisen maailmansodan taistelukentillä ja hautausmailla. Jotkut kiinnittävät valkoisen unikon vaatteisiinsa vaatiakseen sotien lopettamista ja muistellakseen sotien uhreja. Symbolia alkoi vuonna 1933 jakaa sodanvastainen Britannian naisten osuuskilta ja seuraavana vuonna myös rauhanjärjestö Peace Pledge Union.


title: Rauhan symboli

text: Origamikurkea käytetään rauhansymbolina Aasiassa. Se oli alun perin vaurauden ja ystävyyden tuoman rauhan symboli, mutta Hiroshiman ja Nagasakin pommitusten jälkeen paperista taitellusta kurjesta tuli Japanissa laajemminkin rauhan symboli.


title: Rauhan symboli

text: Oliivipuun oksa on ikivanha rauhansymboli, jota on käytetty Välimeren seudun eri uskonnoissa ja yhteiskunnissa. Sen uskotaan olevan lähtöisin antiikin Kreikasta, jossa se edusti yltäkylläisyyttä ja karkotti pahoja henkiä. Kreikkalaisessa mytologiassa oliivinoksa yhdistetään rauhanjumalatar Eireneen.


title: Rauhan symboli

text: Taiteilija Nikolai Roerichin suunnittelemaa symbolia käytetään rauhantunnuksena kulttuuriaarteiden suojelemisessa rauhan ja sodan aikana (Pax Cultura, 'rauhaa kulttuurilla').


title: Satu Selvinen

text: Satu Paula Selvinen (o.s. Jääskeläinen, s. 3. maaliskuuta 1960 Paltamo) on aktiiviuransa päättänyt suomalainen viisiottelija. Hän edusti vuodesta 2008 lähtien Kunto-Pirkkoja.


title: Satu Selvinen

text: Kalevan kisoista Selvinen saavutti viisiottelun kultaa vuonna 1978. Viestijuoksun SM-kilpailuissa hän oli mukana voittamassa 4 x 100 metrin viestijuoksusta pronssia vuonna 1982. Lisäksi Selvinen saavutti sisäratojen SM-kisoista viisiottelun kultaa vuonna 1978. Ennätyksikseen hän otteli ulkoradoilla pisteet 4019 (1979) ja hallissa pisteet 3761 (1980). Yleisen sarjan virallisiin kilpailuihin Selvinen ei ole osallistunut vuoden 1983 jälkeen, mutta on sittemmin kilpaillut eri lajeissa veteraanien sarjoissa.


title: Tommi Kainulainen (näyttelijä)

text: Tommi Kainulainen (s. 28. heinäkuuta 1979) on suomalainen näyttelijä, teatteriohjaaja, näytelmäkirjailija ja dramaturgi. Hän on työskennellyt ryhmäteattereissa ja laitosteattereissa 1990-luvulta alkaen. 2010-luvulla Kainulaisen ura on painottunut ohjaajantehtäviin.


title: Tommi Kainulainen (näyttelijä)

text: Kainulainen vietti lapsuutensa Vääksyssä ja asui muutaman vuoden myös Singaporessa ja Malesiassa. 1990-luvun jälkipuoliskolla hän näytteli muun muassa Lahden nuorisoteatterissa ja kesäteattereissa. Sen jälkeen hän opiskeli muutaman vuoden näyttämötaiteita ja valmistui teatteritaiteen maisteriksi 2004. Vuosina 2004–2006 Kainulainen näytteli Kuopion kaupunginteatterissa. Näyttelijänura jatkui Teatteri Siperiassa ja Kotkan kaupunginteatterissa 2009–2013.


title: Tommi Kainulainen (näyttelijä)

text: Kainulaisella oli lukuisia ohjaustöitä ryhmäteattereissa ja kesäteattereissa 2000-luvun ensikymmenluvulla. 2010-luvulla hän on työskennellyt ohjaajana muun muassa Kotkan kaupunginteatterissa ja Jyväskylän kaupunginteatterissa sekä Ahaa Teatterissa ja Teatteri Siperiassa. Teatteritaiteen lisäksi Kainulainen on opiskellut elokuvaohjausta Taideteollisessa korkeakoulussa. Hän on ohjannut erinäisiä lyhytelokuvia ja musiikkivideoita vuodesta 2008 alkaen ja näytellyt muutamissa lyhyissä fiktioelokuvissa.


title: Tommi Kainulainen (näyttelijä)

text: Kainulaisen ohjaustyöt käsittävät muun muassa Hella Wuolijoen ja Mika Waltarin näytelmiä ja uudempaa näytelmäkirjallisuutta, kuten Reko Lundánin tuotantoa. Opiskeluaikoinaan Kainulainen ohjasi muun muassa Jean-Paul Sartren ja Molièren näytelmiä.


title: Tommi Kainulainen (näyttelijä)

text: Kainulainen on käsikirjoittanut Teatteri Siperian näytelmän "Eikä kukaan meitä enää etsi".


title: Kitapurjeen kohottajalihas

text: Kitapurjeen kohottajalihas () on paksu ja nauhamainen lihas ihmisen päässä, joka kohottaa pehmeää suulakea eli kitapurjetta. Kyseessä on parillinen lihas, joita on kaksi lateraalisesti sisäsieraimiin () nähden. Toimiessaan lihas nostaa kitapurjeen takaosaa ja vetää sitä hieman taaksepäin. Yhdessä lähellä olevan tensor veli palatini -lihaksen kanssa kitapurjeen kohottajalihas tekee pehmeästä suulaesta kireän horisontaalisen levyn, joka erottaa nenänielun suunielusta. Näiden lihasten tärkeä tehtävä on nenänielun sulkeminen nielaistaessa.


title: Kitapurjeen kohottajalihas

text: Kitapurjeen kohottajalihas lähtee ohimoluun tympaanisen osan () alapinnasta läheltä korvatorvea ja kulkee suulaen aponeuroosiin (). Lihasta hermottaa vagushermosta lähtevä haara, kuten useimpia muita suulaen ja kurkun lihaksia.


title: Ford Focus RS WRC 07

text: Ford Focus RS WRC 07 on Fordin ralliauto, joka teki debyyttinsä Suomen MM-rallissa kaudella 2007. Autolla voitettiin kaikkiaan seitsemän osakilpailua.


title: Ylin poliittinen neuvosto (Jemen)

text: Ylin poliittinen neuvosto (arabiaksi: المجلس السياسي الأعلى, englanniksi The Supreme Political Council (SPC)) on Jemenin kapinallisten alueilla valtaa pitävä päätöksentekoelin. Neuvostoon kuuluu kymmenen jäsentä.


title: Ylin poliittinen neuvosto (Jemen)

text: Neuvoston puheenjohtajana toimii Saleh Ali al-Sammad ja varapuheenjohtajana Kassem Mohammed Labuza.


title: Ylin poliittinen neuvosto (Jemen)

text: Ali Abdullah Salehin johtama Yleinen kansankokous -puolue ja Ansarullah-ryhmä, joka edustaa vallanvaihtoa Jemenissä tavoittelevia hutheja, päättivät perustaa Ylimmän poliittisen neuvoston 28. heinäkuuta 2016 "huolehtimaan Jemenin kaikista poliittisista, taloudellisista, sotilaallisista ja turvallisuusasioista, sekä haastamaan Saudien aggression ja suunnittelemaan Jemenin valtiollista politiikkaa perustuslain mukaisesti". Neuvosto korvasi sitä edeltäneen kapinallishuthien johtaman Vallankumouskomitean, joka samalla lakkautettiin. Neuvosto perustettiin 6. elokuuta 2016.


title: Ylin poliittinen neuvosto (Jemen)

text: 2. lokakuuta 2016 neuvosto nimitti Adenin entisen kuvernöörin Abdul-Aziz bin Habtoorin pääministeriksi muodostamaan Kansallisen pelastushallituksen. Uusi hallitus vannoi virkavalansa 29. marraskuuta 2016. Jemenin parlamentti antoi luottamuksensa hallitukselle 10. joulukuuta 2016.


title: 9 (Cashmere Catin albumi)

text: 9 on norjalaisen tuottaja ja DJ:n Cashmere Catin esikoisalbumi, jonka julkaisi Interscope Records 28. huhtikuuta 2017. Albumilla vierailee monia kuuluisia poplaulajia kuten The Weeknd, Selena Gomez ja Ariana Grande. Cashmere Cat julkaisi Twitterissä albumin nimen ja kappalelistan 19. huhtikuuta 2017.Albumi sai vaihtelevaa palautetta kriitikoilta, "Stereogum" nimitti albumin viikon albumiksi julkaisuviikolla.


title: Seuramatka

text: Seuramatka on matka, jossa matkanjärjestäjä paketoi seuramatkapalvelun. Seuramatkassa tulee kuljetuksen ja majoituksen lisäksi olla joku kolmas palvelumuoto ja matkasta tulee tehdä esite. Seuramatka on usein matkasarja linja-autolla, laivalla tai lentäen, ja sitä mainostetaan julkisesti. Lentäen tapahtuville seuramatkoille lennetään miltei aina tilauslennoilla ja seuramatkan voi ostaa yksittäinen henkilö tai asiakasryhmä.


title: Seuramatka

text: Valmismatka on yksilöllinen matkustustapa. Valmismatkat, IT-matkat (Inclusive tours) tai olivat reittikoneella suoritettuja yksilöllisiä matkoja. Matkan ostaja valitsi matkatoimiston valmismatkaesitteestä lentoyhtiön reittilentotarjonnasta itselleen sopivan lähtö- ja paluupäivän, matkareitin ja hotellin. Matkan keston piti olla vähintään kuusi ja maksimissaan 30 vuorokautta ja hinnan tuli sisältää lentokuljetuksen, hotellimajoituksen ja jonkin kolmannen palvelumuodon.


title: Seuramatka

text: Raha- ja valuuttapolitiikalla on ollut merkitystä matkustuksen kehittymiseen. Vuonna 1946 Suomessa tehtiin setelinvaihto eli rahan leikkaus. Devalvaatioita on ollut 1957, 1967, kahdesti 1977, 1978, 1979, kahdesti 1982, 1986 ja 1991 ja revalvaatioita 1973 ja 1980. Vapaa-ajan lisääntymisellä on myös ollut vaikutusta matkustukseen. Vuonna 1960 vuosilomaa pidennettiin 18–24 päivään, 1973 vuosiloma muutettiin neljän viikon loma-ajaksi. Talvilomaviikko tuli 1977 ja työajan lyhennysvapaa eli pekkaset tulivat 1984.


title: Seuramatka

text:
Ulkomaanpassien myöntämisrajoitteita poistettiin 1949 ja yhä useammat maat ryhtyivät myöntämään viisumeita, ja Suomen Pankki myi matkavaluuttaa lisenssittä. Useat maat poistivat viisumipakon 1950 ja Suomen Pankki myönsi lisää valuutansaantihelpotuksia mutta jo seuraavana vuonna tuli valuuttavero. Vuonna 1953 poistui passi- ja viisumipakko Pohjoismaiden välisestä liikenteestä ja Suomen Pankki muutti matkavaluuttamääräyksiä. Matkustajan saaman ulkomaan valuutan osto-oikeus supistettiin 50 000 markasta 35 000 markkaan matkan suuntautuessa muualle kuin Pohjoismaihin ja 25 000 markkaan mikäli matka suuntautui yksinomaan Pohjoismaihin.
Vuonna 1957 Suomen Pankin ohjeita helpotettiin, matkustajan valuuttakiintiöstä ei vähennetty mitään, kun matkustaja osti lipun, joka oikeutti käyttämään säännöllisiä aikataulunmukaisia reittejä. Ulkomaiden hotelli- ja ateriakorvauksia, teatteri- yms -lippuja ei voitu maksaa etukäteen. Poikkeuksena ryhmämatkojen osanottajat saivat kuitenkin maksaa majoitukset ja ruokailun etukäteen, silloin matkustajan valuuttakiintiöstä vähennettiin erikseen ilmoitettu määrä.


title: Seuramatka

text: 1960 -luvun alussa suomalaiset tarvitsivat Euroopassa viisumin vielä Jugoslaviaan, Neuvostoliittoon, DDRään, Tšekkoslovakiaan, Unkariin, Bulgariaan ja Romaniaan. 1968 voimaantulleen matkatoimistoasetuksen mukaan matkatoimistojen ja matkanjärjestäjien tuli rekisteröityä ja antaa pankkitakuu. Samana vuonna laivamatkustajien piti maksaa laiturivero.


title: Seuramatka

text: Vuonna 1984 Kansallisrahoitus ja Suomen Matkatoimistoyhdistys sopivat Matkaluotto -nimisen matkaluottokortin käyttöönotosta. Matkaluottokortteja oli 1984 käytössä jo 10 000 kappaletta ja niillä matkoja oli noin 18 miljoonan markan edestä. Eduskunta sääti 200 markan matkaveron 1991 kaikille 12 vuotta täyttäneille seuramatkoihin osallistujille. Vuonna 2006 kerättiin ensimmäisen kerran polttoainelisämaksuja lento- ja laivamatkustajilta.


title: Seuramatka

text: Jatkosodan jälkeen yhteys ulkomaille tapahtui laivoilla Tukholmaan, Kööpenhaminaan ja Antwerpeniin. Henkilöliikenne Leningradiin rautateitse alkoi kesäkuussa 1953 neuvostoliittolaisella kalustolla, suomalainen Sibelius aloitti 1992. Aero Oy pystyi aloittamaan kotimaan liikenteen 1945 ja ulkomaan liikenteen 1947. Leningradiin avattiin laivareitti 1946 Beloostrovin (ent. Aallotar I) aloitettua liikennöidä Leningrad-Lontoo reitillä, välisataminaan Helsinki ja Tukholma.


title: Seuramatka

text: Seuramatkat syntyivät Suomessa 1950-luvun alussa. Muutamat matkatoimistot mm. Suomen Matkatoimisto, MatkaKaleva, Area, Turistipalvelu ja Koulumatkailutoimisto tekivät paketti- ja campingmatkoja linja-autoilla ja laivoilla. Tärkeimmät matkakohteet olivat Pariisi, Kööpenhamina, Tukholma sekä Italia ja Espanja yleisesti. Matkatoimistot myivät yksittäismatkoina myös Ruotsista tai Tanskasta lähteviä bussi- tai lentomatkoja. Suomen Turistiauto teki oman matkaohjelman ja oli suuri toimija seuramatkustuksen alkuaikoina. Olympia Auto (myöhemmin Olympia Lentomatkatoimisto) oli poikkeus matkanjärjestäjän joukossa. He tekivät usein lentomatkoja pienelle asiakaskunnalle Kar Airin koneilla erikoisiin kohteisiin. Ensimmäiset matkat suuntautuivat Lähi-Itään.


title: Seuramatka

text: Karair oli suomalaisten lentäen tapahtuvien seuramatkojen uranuurtaja. Saatuaan 1957 Convair Metropolitan -koneet alkoi reitti- ja tilauslentoliikenne Espanjaan kasvaa. Aluksi tuotettiin ja myytiin yksittäisiä pakettimatkoja. Lokakuussa 1959 Lehtimatkat julkaisi Karairin tilauslentoihin pohjautuvan seuramatkaohjelmansa talvikaudelle 1959-1960 Kanarialle, Torremolinokseen sekä hiihtomatkoille St. Antoniin ja bussimatkoja Suomen Turistiauton linja-autoilla. Suomen Matkatoimisto, Area ja MatkaKaleva vastasivat kilpailuun ja tuottivat yhteiset lentoseuramatkansa Kanarialle, Egyptiin. Marokkoon ja St Antoniin Aeron reittikoneella Baseliin, josta oli jatkokuljetus tilauslennolla matkakohteeseen. Kesäkaudella 1960 Suomen Matkatoimisto, Area ja MatkaKaleva jatkoivat yhteistä seuramatkatuotantoansa ja markkinointiansa nimellä "3 MM-matkat", nimi muutettiin myöhemmin Tähtimatkoiksi.


title: Seuramatka

text: Vuonna 1961 Suomen Matkatoimisto osti Lehtimatkat, perusti Suomen Ulkomaanmatkat Oy:n ja poistui Tähtimatkoista. Suomen Ulkomaanmatkat tuotti seuramatkoja joita markkinoitiin yhteisnimellä A-Matkat. . MatkaKalevakin lopetti Tähtimatkat yhteistyön ja teki sopimuksen ruotsalaisen Europa Resorin kanssa. Area sen sijaan jatkoi Tähtimatkoissa ja teki myös sopimuksen ruotsalaisen Vingresorin seuramatkojen myynnistä Suomessa . Vuoden 1963 Tähtimatkat muutettiin markkinointinimeltään Aurinkomatkoiksi. Myyjiksi tuli merkittävä määrä suomalaisia matkatoimistoja ja 1963 lopulla A-Matkat lopetettiin ja perustetiin Aurinkomatkat Oy, jonne Suomen Ulkomaanmatkojen henkilökunta siirtyi.


title: Seuramatka

text: Keskisuuret yksityiset matkatoimistot perustivat 1964 oman markkinointiyhtiönsä Suomen Seuramatkat, mukana Koulumatkailutoimisto, Suomen Turistiauto, AK:n Matkatoimisto, Lentomatkat sekä myöhemmin liittynyt Skandinavian Matkapalvelu. Suomen Seuramatkat loppui jo 1965 Lentomatkojen ja AK:n matkatoimistoaloittivat omat seuramatkaohjelmansa. Lentomatkat lopetti seuramatkojen tuottamisen jo 1969, AK vuonna 1973. Tanskalaiset matkatoimistot tulivat Suomeen, Tjäreborg aloitti 1966 ja Spies 1967.


title: Seuramatka

text: Vuonna 1977 matkanjärjestäjät Aurinkomatkat, Finnmatkat, Etumatkat ja Lomamatkat yhteistyössä Finnairin kanssa kehittivät omaa matkanjärjestäjäautomaatiota ja yhteinen MARS -järjestelmä otettiin käyttöön. Suomalaiset seuramatkoja välittäneet matkatoimistot pystyivät omilta päätteiltään varaamaan matkapaketit. Ensimmäisen matkanjärjestäjäkonkurssin teki tammikuussa 1969 Y-Matkat ja toisen toukokuussa 1974 Keihäsmatkat. 1970-luvulla tulivat Matka-Expertit, Matkantekijät, Ihannematkat, Toiviomatkat, Ikaalisten matkatoimisto, Matkapojat, Matka-Vekka, Travela ja Neuvostoliiton markkinoille Finnsov Tours ja Ystävyysmatkat.


title: Seuramatka

text: Matkanjärjestäjien yhdistymiset Suomessa alkoivat 1990-luvulla. Ensimmäiseksi yhdistyivät 1993 Tjäreborg ja Spies Matkat, 1997 Hassen Matkat yhdistettiin Fritidsresoriin ja vuonna 2002 Fritidsresor sulautettiin Finnmatkoihin. Vuonna 1997 Fritidsresor/Hassen Matkojen markkinaosuus Suomessa oli noin 30 %. Finnair-ryhmän eli Aurinkomatkojen, Finnmatkojen ja Top-clubin markkinaosuus oli 40 % ja Spies/Tjäreborg-ryhmän lähes 20 %.


title: Seuramatka

text: Internet ja verkkokauppa ovat muuttaneet perinteisen seuramatkamyynnin verkkokaupaksi ja kansainvälistyminen on tuonut tarjolle useiden ulkomaisten matkanjärjestäjien seura- ja ryhmämatkoja.


title: Seuramatka

text: Tilastossa on matkustajamäärät tilauslentosarjoin tehdyillä seuramatkoilla läntiseen Eurooppaan ja kaukoitään.


title: Seuramatka

text:
Neuvostoliitossa oli kolme matkatoimistoa, jotka saivat käydä ulkomaanvaluuttakauppaa. Inturist oli suurin ja tärkein, sen kautta varattiin kaikki seura-, liike-, ja yksityismatkat. Sputnik järjesti
nuoriso- ja urheilumatkoja ja Neuvostoliiton valtiollinen ammattiliittojen
keskusjärjestö VZSPS otti vastaan ulkomaisten ammattiliittojen ryhmiä.


title: Seuramatka

text: Seuramatkustus Neuvostoliittoon alkoi vasta 1955 Suomen Matkatoimiston ja MatkaKalevan solmittua myyntisopimuksen Inturistin kanssa. Vaalimaan raja-asema avattiin busseille ja henkilöautoille 1958 kahdeksi kuukaudeksi. Ensimmäisenä rajan ylitti Onni Vilkas Oy:n linja-auto. Huhtikuussa 1959 Vaalimaan raja avattiin maaliikenteelle ympärivuotiseksi. Suoran laivaliikenteen Helsingin ja Tallinnan välillä aloitti m/s Vanemuine 1965. Tätä ennen Tallinnaan matkustettiin Leningradin kautta. Leningradin bussi- ja junamatkat sekä laivalla tehdyt Tallinnan matkat 1960 – 1970 -luvuilla olivat todellista massaturismia ja silloin syntyi käsite ”votkaturismi”.


title: Seuramatka

text: Tilastosta puuttuu kokonaan Mustanmeren lentomatkustus sekä muu lentoryhmämatkustus Leningradiin ja Moskovaan, jota ei ole luotettavasti tilastoitu. Tilastoija on arvioinut, että lentäen Neuvostoliittoon matkustaneita suomalaisia arvioidaan vuosina 1973 ja 1973 olleen noin 13 000 kumpanakin vuonna. (Tilaston lähteet: Tilastotiedotus, LT; asianomaiset vuodet Merenkulkuhallitus, julkaisematon tilastoaineisto)


title: Ford Focus RS WRC 08

text: Ford Focus RS WRC 08 on Fordin ralliauto, joka teki debyyttinsä Saksan MM-rallissa kaudella 2008. Autolla voitettiin vain yksi ralli Mikko Hirvosen ajamana Japanissa 2008.


title: Johanna Lamminen

text: Kirsti Johanna Lamminen (s. 1966) on suomalainen yritysjohtaja. Hän on toiminut kaasu- ja energiayhtiö Gasumin toimitusjohtajana vuodesta 2013. Tätä ennen hän työskenteli muun muassa Danske Bankin toimitusjohtajana ja talousjohtajana sekä Evli Pankin talousjohtajana


title: Johanna Lamminen

text: Lammisen aikana Gasum on määrätietoisesti kehittänyt pohjoismaista kaasuekosysteemiä panostamalla kaasun kilpailukykyyn ja olemassaolevan infrastruktuurin kehittämiseen. Yhtiö on toteuttanut investointeja liittyen nesteytettyyn maakaasuun (LNG) ja biokaasuntuotannon kasvattamiseen pohjoismaissa sekä laajentanut bio- ja maakaasun tankkausasemaverkostoa.. Yhtiön omistus on siirtynyt Lammisen aikana kokonaan Suomen valtiolle.


title: Johanna Lamminen

text: Vuonna 2017 Talouselämä-lehti arvioi Johanna Lammisen Suomen talouselämän 10. merkittävimmäksi päättäjänaiseksi ja vuonna 2018 sijalle 6. Hän toimi tuolloin Gasumin toimitusjohtajuuden ohella Cargotecin, Tiedon ja Evli Pankin hallituksissa. Tämän lisäksi Lamminen toimii Tekniikan edistämissäätiön hallituksen varapuheenjohtajana sekä Savonlinnan oopperajuhlien valtuuston puheenjohtajana.


title: Johanna Lamminen

text: Lamminen valmistui Tampereen Teknillisestä yliopistosta tekniikan lisensiaatiksi vuonna 1994. Hän jatkoi opintojaan ja väitteli tekniikan tohtoriksi vuonna 2016. Hänen englanninkielisessa väitöskirjassaan Lamminen julkisen terveydenhuollon tietojärjestelmähankintoja koskevaa päätöksentekoa. Työ oli otsikoitu '"An investment decision-making process for investments in clinical ICT systems in public health care organizations"' (Investointipäätösprosessi investoitaessa kliinisiin tietojärjestelmiin julkisessa terveydenhuollon organisaatiossa).


title: Johanna Lamminen

text: Vuonna 1999 hän suoritti MBA-tutkinnon Teknillisessä korkeakoulussa (1999).


title: Johanna Lamminen

text: Tasavallan presidentti on myöntänyt Lammiselle Suomen Leijonan komentajamerkin vuonna 2018.


title: Jaakko Manni

text: Jaakko Manni (1945 – 31. maaliskuuta 1974) oli suomalainen mäkihyppääjä. Ounasvaaran Hiihtoseuraa edustanut Manni tunnettiin hyvänä kansallisen tason mäkihyppääjänä, mutta hän ei milloinkaan onnistunut tekemään läpimurtoa huipulle.


title: Jaakko Manni

text: Maaliskuussa 1974 Manni kaatui Rukan suurmäessä järjestetyn kilpailun koekierroksella. Valmentaja Matti Pullin mukaan hän ponnisti liian aikaisin, jolloin hyppy lähti menemään ”yli”. Alastulovaiheessa Manni paiskautui rinteeseen pää edellä ja menetti välittömästi tajuntansa. Manni kuoli ambulanssissa matkalla Kuusamosta Oulun yliopistolliseen keskussairaalaan. Koekierros suoritetiin onnettomuudesta huolimatta loppuun, mutta varsinainen kilpailu peruutettiin kovan tuulen vuoksi.


title: Jaakko Manni

text: Manni voitti joukkuemäen SM-hopeaa vuonna 1971 ja pronssia vuonna 1973.


title: Hila-luokan kelirikkovene

text: Hila-luokan kelirikkovene on Suomen merivoimien käytössä oleva kuljetusalusluokka, joka on suunniteltu rannikkolinnakkeiden väliseen henkilöstö- ja täydennyskuljetusliikenteeseen loppusyksyn ja alkukevään kelirikko-olosuhteissa. Niitä voidaan käyttää myös tietyin rajoittein hinaustoiminnassa. Luokan neljä alusta ovat valmistuneet vuosina 1991–1994.


title: Hila-luokan kelirikkovene

text: Hila-luokan aluksissa on kiinteälapainen potkuri, jota pääkone pyörittää hydraulisen voimansiirron kautta. Hydraulinen voimansiirto sietää paremmin jääajon ajoittaista kovaa kuormitusta mekaaniseen voimansiirtojärjestelmiin verrattuna. Alukset ovat teräsrunkoisia.


title: Hila-luokan kelirikkovene

text: Alusluokan käyttöaika rajoittuu pääasiassa siihen osaan vuotta, kun avovedessä kulkevat alukset eivät kykene liikennöimään, eikä jääpeite kestä vielä sen päällä liikkumista. Hila-luokan alukset kykenevät operoimaan kohtalaisinakin jäätalvina läpi koko talvikauden, jos käytettävät uomat pidetään auki. Ne kykenevät luokituskirjansa mukaan kulkemaan yli 20 senttimetrin paksuisessa kiintojäässä, mutta yli 25 cm jääpeitteessä hakeudutaan ensisijaisesti heikompiin uomiin, joissa edetään syöksyillä.


title: Hila-luokan kelirikkovene

text: Käyttönsä aikana alusluokka on osoittautunut helpoksi käsitellä jäissä, minkä lisäksi alukset ovat kestäneet ajoa varsin vähin vaurioin runkoon asennettujen sinkkien irtoamista lukuun ottamatta. Hila-luokan kelirikkoveneet ovat niille määrätyn henkilöstömäärän ja kuljetuskapasiteetin osalta olleet taloudellisesti edullinen kuljetuskalusto linnakkeiden väliseen kelirikon aikaiseen liikenteeseen. Ne ovat pystyneet täyttämään asetetut tehtävät alusten koon ja konetehon tuottamien rajoitteiden puitteissa.


title: Hila-luokan kelirikkovene

text: "Lähde:"


title: Etelän siirtymäneuvosto

text: Etelän siirtymäneuvosto (STC; Arabic: المجلس الانتقالي الجنوبي "al-Majlis al-Intiqālī l-Janūbiyy") on Jemenin eteläosien itsenäisyyttä tavoittelevaa Etelän liikettä edustava hallinto. Neuvoston puheenjohtajana toimii Adenin maakunnan entinen kuvernööri, kenraalimajuri Aidarouss al-Zoubeidi ja varapuheenjohtajana entinen ministeri Hani Bin Breik. Siirtymäneuvosto muodostuu 26 eteläosien johtajasta: Hadramautin, Laḥidžin, Šabwan ja Sokotran kuvernööreistä sekä etelän itsenäisyyttä kannattavista henkilöistä ja heimojohtajista.


title: Etelän siirtymäneuvosto

text: Arabiemiraatit tukee siirtymäneuvostoa sotilaallisesti.


title: Etelän siirtymäneuvosto

text: Vuoden 2017 huhtikuun puolivälissä kiistat Jemenin presidentti Abdrabuh Mansur Hadin ja Adenin maakunnan kuvernööri Aidarouss al-Zoubeidin välillä kärjistyivät ja heidän joukkonsa taistelivat keskenään Adenin lentokentällä.


title: Etelän siirtymäneuvosto

text: Sen jälkeen Hadi irtisanoi al-Zoubeidin ja ministeri Hani Bin Breikin keväällä 2017. Etelän liikettä kannattavat ihmiset osoittivat mieltään päätöstä vastaan. Pari viikkoa myöhemmin, 11. toukokuuta 2017 al-Zoubeidi ilmoitti Etelä-Jemeniä hallinnoivan poliittisen siirtymäneuvoston perustamisesta.


title: Etelän siirtymäneuvosto

text: Hadin johtama hallitus torjui neuvoston muodostamisen. Hadi kommentoi, että: "sellaiset siirrot ovat hyödyttömiä, eikä niitä tulla koskaan hyväksymään", ja neuvosto palvelee vain huthien tarkoitusperiä. Hän vaati neuvoston jäseniksi lueteltuja "ilmoittamaan selkeästi kantansa neuvostoon".


title: Etelän siirtymäneuvosto

text: Tammikuussa 2018 siirtymäneuvosto oli vallannut suurimman osan Adenia Jemenin kansainvälisesti tunnustetulta bin Daghrin hallitukselta. 21. tammikuuta siirtymäneuvosto tapasi hallituksen kanssa ja syytti sitä jemeniläisten näännyttämisestä ja nälänhädästä. 28. tammikuuta Adenissa puhkesi taisteluja siirtymäneuvoston joukkojen ja hallituksen välillä. Arabiemiraattien kouluttamat joukot tukivat siirtymäneuvostoa.


title: Etelän siirtymäneuvosto

text: Tammikuussa 2018 laaditun lausunnon mukaan neuvoston tavoitteena on "kaikkien Etelä-Arabian alueiden täydellinen vapautuminen valtaavilta ja miehittäviltä joukoilta ja Etelän siviilivaltion perustaminen". Tarkoitus on "saavuttaa poliittinen, hallinnollinen ja taloudellinen itsenäisyys Sanaasta". Neuvosto aikoo "lujittaa suhdetta ja kumppanuutta arabiliittoumavaltioiden kanssa Arabiemiraattien ja Saudi-Arabian johdolla.


title: Inka Mero

text: Inka Aura Ilona Mero (s. 1976) on suomalainen kauppatieteen maisteri, yritysjohtaja ja startup-sijoittaja. Hän toimii sijoitusyhtiö Pivot5:n hallituksen puheenjohtajana sekä usean muun yrityksen hallituksen jäsenenä. Hän työskenteli aiemmin muun muassa Sonerassa, Digiassa, Playforiassa ja Nokiassa.


title: Inka Mero

text: Vuonna 2017 Mero työskenteli Pivot5:n ohella muun muassa Fiskarsin, Nokian Renkaitten, YIT:n ja Kamuxin hallituksissa, sekä KoppiCatchissä (vuodesta 2008, hallituksen puheenjohtaja). Talouselämä-lehti arvioi hänet Suomen talouselämän seitsemänneksi merkittävimmäksi päättäjänaiseksi.


title: Inka Mero

text: Inka Mero on pyrkinyt osallistumaan keskustelun tekoälyn ja robotiikan roolista yhteiskunnassa. Hän on nostanut esille esimerkiksi robottien tekemän työn verotuksesta mahdollisuuden. Meron perheeseen kuuluu puoliso ja kaksi lasta.


title: Benelli Armi

text:
Benelli Armi on italialainen asevalmistaja, joka aloitti osana Benelliä.
Yritys on tullut tunnetuksi puoliautomaatti-haulikoistaan. Puoliautomaatti-haulikkomalleja on viittä eri sarjaa, Montefeltro, Raffaello, M-2, Vinci ja Super Black Eagle II sarja. Benelli aloitti joitain vuosia sitten myös pumppuhaulikoiden valmistuksen. Saatavilla on kahta pumppuhaulikko-sarjaa, Nova- ja SuperNova-sarjat. Benelli valmistaa myös kiväärejä ja pistooleja.


title: Laiduninan majakka

text: Laiduninan majakka () on tiilistä muurattu majakka, joka sijaitsee Kahtlan niemellä lähellä Asvan kylää Saarenmaalla. Majakka ei ole enää nykyisin käytössä, mutta se on suojeltu ja arkkitehtoninen muistomerkki.


title: Laiduninan majakka

text: Laiduninan majakka rakennettiin vuonna 1904. Sen kuusikulmainen alaosa on kalkkikiveä joidenkin julkisivun koristeiden tavoin. Kalkkikiveä on esimerkiksi osa friiseistä, karniiseista sekä ikkunoiden pielistä. Tiilestä tehty yläosa on muurattu pyöreäksi. Sen suunnittelijana pidetään Aleksandr Jaronia, joka suunnitteli vastaavia muuallekin. Majakan 26-metrisessä tornissa oli lyhtyhuone, jonka linssistö sijaitsi 27 metrin korkeudessa. Sen valo näkyi 11 mailin päähän.


title: Laiduninan majakka

text: Pian majakan rakentamisen jälkeen oltiin sitä mieltä, että se oli väärässä paikassa ja majakan laitteet siirrettiin Kübassaareen puusta rakennettuun majakkaan. Vuonna 1920 majakka kuitenkin otettiin taas käyttöön. Se toimi käytössä vuoteen 1924 asti, jonka jälkeen majakassa ei ole ollut valoa. Majakka jäi kuitenkin merimerkiksi vuoteen 2004 asti, jolloin se poistettiin navigointimerkkitietokannasta.


title: Laiduninan majakka

text: Nykyisin majakasta on jäljellä pelkkä kivi- ja tiilirunko. Paikallisten kertomusten mukaan betoniset kierreportaat rikkoi eräs kylänmies, jonka pässi kiipesi portaita ylös ja putosi. Tämä jälkeen mies tarinan mukaan suuttui ja repi portaat alas. Sivurakennuksista jäljellä on vain perustukset, koska niissä ollut rakennusmateriaali käytettiin uudestaan 1920-luvun lopulla.


title: Laiduninan majakka

text: Tätä nykyä majakasta huolehtii Laiduninan majakkayhdistys.


title: Aksin majakka

text: Aksin majakka () sijaitsee Virossa Aksin saarella 26 kilometriä Tallinnasta koilliseen.


title: Aksin majakka

text: Aksin majakka on pyöreä musta metallitorni, jossa on ollut aiemmin kolme eri kokoista valkoista sylinteriä. Niiden paneelit ovat kuitenkin lähtenee myrskyissä ja nykyisin on jäljellä vain yksi keskellä tornia. Majakka näyttää vihreää valoa 360°. Se on ollut alun perin ydinmajakka. Generaattori on kuitenkin poistettu ja korvattu aurinkopaneeleilla.


title: Aksin majakka

text: Aksin saari, jolla majakka sijaitsee, on osa Pranglin saaren Natura 2000 -suojelualuetta.


title: Naiset ja tiede

text: Naiset ja tiede käsittelee naisten osallistumista tieteelliseen toimintaan.


title: Naiset ja tiede

text: Brittiläinen matemaatikko Ada Lovelace kirjoitti kuvauksen Charles Babbagen varhaisesta mekaanisesta yleistietokoneesta eli analyyttisestä koneesta. Lovelace kirjoitti koneelle ohjelman ja häntä kutsutaan joskus ensimmäiseksi tietokoneohjelmoijaksi. Lovelacen äiti oli koulutettu Cambridgen yliopistossa ja äiti päätti että tyttärelle opetetaan matematiikkaa ja tiedettä. Fyysikko ja kemisti Marie Curie sai Nobelin palkinnon ensimmäisenä naisena vuonna 1903. Fysiikan palkintoa ei myönnetty yksin Marielle, vaan yhdessä miehensä, fyysikko Pierre Curien, kanssa. Vuonna 1911 Marie sai kemian Nobelin palkinnon radioaktiivisten poloniumin ja radiumin löytämisestä ja tutkimuksesta.


title: Naiset ja tiede

text: Lise Meitner oli fyysikko, joka tutki radioaktiivisuutta ja ydinfysiikkaa. Hän löysi ydinfission yhdessä Otto Hahnin kanssa. Maria Goeppert-Mayer oli fyysikko. Goeppert-Mayer on yhdessä Marie Curien kanssa ainoat naiset, jotka ovat saaneet Nobelin fysiikanpalkinnon. Goeppert-Mayer sai palkintonsa vuonna 1963 atomin kuorirakenteen tutkimisesta. Rosalind Franklin oli kemisti. Hän teki merkittävää uraauurtavaa tutkimusta (DNA, virukset ja hiili). Hänet tunnetaan erityisesti osuudestaan DNA:n rakenteen selvittämiseen vuonna 1953. Barbara McClintock sai Nobelin fysiologian palkinnon 1983 tutkimuksistaan maissin genomin liikkuvien DNA-elementtien eli transposonien parissa.


title: Naiset ja tiede

text: Nobelin palkinnoista naisille vuosina 1901-2015 on myönnetty fysiikassa 1,00 prosenttia, kemiassa 2,33 prosenttia ja lääketieteessä 5,71 prosenttia. Lisäksi keskuspankin jakamista taloustieteen palkinnoista on jaettu naisille 1,32 prosenttia.


title: Naiset ja tiede

text: Suomessa vuonna 2015 yliopistojen opetus- ja tutkimushenkilöstöstä hieman yli puolet on miehiä. Teknillisissä yliopistoissa naisten osuus opetus- ja tutkimushenkilöstöstä on kuitenkin 30 prosentin tasolla. Maailmassa 30 prosenttia tutkijoista on naisia. Lääketieteen alan julkaisuista tehdyn tutkimuksen mukaan vuonna 1994 27 prosenttia tieteellisistä julkaisuista oli naisten tekemiä ja vuonna 2014 se oli kasvanut 37 prosenttiin, mutta osuuden kasvu on lakannut ja kääntynyt laskuun joissakin julkaisuissa.


title: Naiset ja tiede

text: Naistieteilijälle voi olla vaikeaa yhteensovittaa tiedeura ja perheen perustaminen. Tiedealalla on lyhyet työsopimukset ja heikko työn varmuus, jotka sopivat huonosti perheen perustamiseen. Yksi syy voi olla roolimallien puuttuminen.


title: Tommi Kainulainen

text: Tommi Kainulainen -nimisiä henkilöitä ovat:


title: Isabelle Eberhardt

text: Isabelle Eberhardt (17. helmikuuta 1877 – 21. lokakuuta 1904) oli sveitsiläinen seikkailija ja kirjailija.


title: Isabelle Eberhardt

text: Eberhardt oli kiinnostunut Pohjois-Afrikasta ja julkaisi 18-vuotiaana sinne sijoittuvan romaanin. Täytettyään 20 vuotta hän muutti Algeriaan, pukeutui mieheksi ja kääntyi islamiin. Mieheksi pukeutuneena Eberhardt pääsi näkemään suufilaisen Qadiriyya-veljeskunnan toimintaa, jota hän kuvasi kirjoituksissaan. Eberhardt tuki yhteiskunnan vähäosaisia, mutta oli myös avoimesti ranskalaisten siirtomaavaltaa vastaan, joten veljeilyä suufilaisten kanssa ei katsottu hyvällä. Häntä vastaan tehtiin murhayritys, jonka on epälty olleen ranskalaisten tilaama. Murhayrityksen jälkeen Eberhardt karkotettiin Ranskan siirtomaista, mutta hän saattoi palata Saharaan mentyään naimisiin algerialaisen sotilaan kanssa. Arabian kielen taitonsa ja avioliittonsa avulla Eberhardtilla oli ainutlaatuinen sisäpiirin näkökulma mahgrebiläiseen kulttuuriin, jota hän kuvasi monissa kirjoituksissaan.


title: Isabelle Eberhardt

text: Eberhardt sai surmansa äkkitulvassa Saharan autiomaassa 27-vuotiaana. Hänen jäämistössään oli monia käsikirjoituksia ja matkakertomuksia, jotka julkaistiin hänen kuolemansa jälkeen. Eberhardtin tuotannosta on suomennettu matkakertomuskokoelma "Islamin siimeksessä".


title: Sakari Kilpelä

text: Sakari Kilpelä on suomalainen toimittaja, joka on työskennellyt Yleisradion ajankohtaisohjelmissa sekä televisiossa että radiossa 1990-luvulta alkaen. 1990-luvun loppupuolella ja 2000-luvulla Kilpelä toimi MTV3-kanavalle ohjelmia tehneissä yhtiöissä Suomen Uutisvirta Oy ja Hanhirova Hyvärinen Kilpelä Oy, jonka muut osakkaat olivat Kristiina Hanhirova ja Pekka Hyvärinen.


title: Sakari Kilpelä

text: Maaliskuussa 2014 Kilpelän hyökkäävinä pidetyt revolverihaastattelut Jari Sarasvuon ja Paavo Arhinmäen kanssa television "A-studiossa" herättivät keskustelua toimittajien työtavoista. Loppuvuodesta 2014 Kilpelä siirtyi radion ajankohtaisohjelmiin, jossa hän tuli tutuksi yhtenä Yle Radio 1 -kanavan arkiaamujen "Ykkösaamun" vakiojuontajista. Maaliskuun 2018 ohjelmauudistuksessa "Ykkösaamun" lähetysaikaa pidennettiin, ja Kilpelä jäi pois ohjelman juontajien joukosta. Samalla hän siirtyi saman ohjelman tuottajaksi.


title: Saksan jalkapallon 1. Bundesliiga 1979–1980

text: Saksan Bundesliigan kausi 1979–1980 oli järjestyksessään 17. Bundesliigan, Länsi-Saksan pääsarjan, kausi. Se alkoi 11. elokuuta 1979 ja päättyi 31. Toukokuuta 1980. Hallitsevana mestarina kauteen lähti Hamburger SV.


text: Jokainen joukkue pelasi kaksi peliä toisiaan vastaan joukkue, yhden kotona ja yhden vieraissa. Joukkueet saivat kaksi pistettä voitosta ja yhden pisteen tasapelistä. Jos kaksi tai useampi joukkueista oli tasapisteissä, sijoitus määräytyi maalierolla ja jos vielä tasoissa, niin tehdyt maalit ratkaisivat. Joukkue, jolla oli eniten pisteitä kruunattiin mestariksi ja kolme vähiten pisteitä kerännyttä joukkuetta putosi seuraavaksi kaudeksi 2. Bundesliigaan.


text: Arminia Bielefeld, 1. FC Nürnberg ja SV Darmstadt 98 putosivat edellisen kauden päätteeksi 2. Bundesliigaan. Heidän tilalleen nousivat Bayer Leverkusen, TSV 1860 München ja Bayer Uerdingen.


text: Mestaruuden voitti viiden kauden tauon jälkeen Bayern München. Sarjan häntäpäässä oli tiukkaa, kun 2. Bundesliigaan pudonnut Hertha Berlin sekä nousijajoukkue Bayer Uerdingen ja Duisburg päätyivät kaikki 29 pisteeseen. Herthan maaliero oli -20, Uerdingenin -18 ja Duisburgin -14, joten Hertha joutui tyytymään putoamiseen. Muut nousijajoukkueet Bayer Leverkusen ja TSV 1860 München säilyivät hekin niukasti muutaman pisteen turvin.


text: Maalipörssin voiton otti nimiinsä Bayern Münchenin Karl-Heinz Rummenigge 26 maalillaan.


text: (*) 1860 München pelasi ensimmäiset pelinsä Olympiastadionilla, kunnes heidän oman stadioninsa remontti oli valmistunut.


title: Terroria Texasissa

text: Terroria Texasissa ("Terror in a Texas Town") on Joseph H. Lewisin ohjaama yhdysvaltalainen lännenelokuva vuodelta 1958. Elokuvan on käsikirjoittanut Hollywoodin mustalla listalla ollut Dalton Trumbo, mutta hänen nimensä sijasta käsikirjoittajaksi merkittiin Ben Perry.


title: Terroria Texasissa

text: Halpatuotantona tehty "Terroria Texasissa" on Lewisin viimeinen ohjaustyö. Siksi hän saattoi ottaa riskin ja palkata käsikirjoittajaksi Dalton Trumbon, vaikkakin Trumbon suojelemiseksi nimensä antoi käyttöön lähinnä televisiosarjoja käsikirjoittanut Ben Perry. Myös näyttelijöinä on mustan listan nimiä Sterling Hayden ja Nedrick Young. Perry saa vielä Allmovie-sivustolla työstään arvion ”erittäin hyvin käsikirjoitettu”.


title: Elephant Square - Norsuaukio

text: Norsuaukio on kuvanveistäjä Hanna Vihriälän järkälemäinen graniittiveistos, joka seisoo Turussa taidemuseo Aboa Vetus & Ars Novan edustalla. Teos on Matti Koivurinnan säätiön tilaustyö Turun kulttuuripääkaupunkivuoden ja museon perustajan kauppaneuvos Matti Koivurinnan 80-vuotispäivän kunniaksi ja se paljastettiin syyskuussa 2011.


title: Elephant Square - Norsuaukio

text: Graniittiseen pintaan ei varsinaisesti ole kuvattu norsua, eläimen siluetti näkyy lohkareessa negatiivina. Taiteilija itse kuvaa teostaan jättimäiseksi muotiksi tai valtavaksi fossiiliksi, joka on järsitty kalliosta ylös. Veistoksen voi täten ajatella sekä esittäväksi että abstraktiksi taiteeksi. Kokonaisuudessaan "Norsuaukio" painaa noin 50 000 kiloa, on kuusi metriä leveä ja muutaman metrin korkea. Vihriälää on aina kiinnostanut kulkeminen taiteenalojen välimaastossa: aiheen outous suomalaisessa kaupungissa on taiteilijan mukaan suhteessa kiven tuttavallisuuteen.


title: LiveFIN

text: LiveFIN ry on valtakunnallinen populaarimusiikkitapahtumien verkosto ja etujärjestö. Jäsenistö koostuu keikkapaikoista, festivaaleista ja konserttijärjestäjistä. Yhdistys valvoo musiikkitapahtumien ja niiden järjestäjien etuja, kehittää alaa ja ajaa yhteisiä asioita antaen elävän musiikin toimijoille yhteisen äänen. Tavoitteena on tuoda populaarimusiikin tapahtumat osaksi kulttuuripoliittista keskustelua, osoittaa alan merkitys ja parantaa alan toimintaedellytyksiä.


title: LiveFIN

text: LiveFIN ry on Suomen musiikkineuvoston sekä elävän musiikin toimijoiden Euroopan kattojärjestö Live DMA:n jäsen. Vastaavia järjestöjä ovat muun muassa Ruotsin Svenska Live, Tanskan Dansk Live ja Norjan Norske Konsertarranogrer.


title: LiveFIN

text: LiveFIN ry:n jäseniä ovat esimerkiksi Tavastiaklubi, Tullikamari, Kerubi, 45 Special, Casino Helsinki, Ruisrock, Tuska Festival, Ilosaarirock, Live Nation Finland, Fullsteam Agency, Nem Agency ja Rytmikorjaamo.


title: Dimetenamidi

text: Dimetenamidi (CHSNClO) on tiofeeniamidijohdannaisiin kuuluva orgaaninen yhdiste. Yhdistettä käytetään maataloudessa rikkaruohomyrkkynä, mutta Euroopan unionin alueella aineen käyttö ei ole sallittua.


title: Dimetenamidi

text: Huoneenlämpötilassa dimetenamidi on kellertävänruskeaa siirappimaista nestettä. Yhdiste liukenee hieman veteen ja hyvin useaan orgaaniseen liuottimeen esimerkiksi etanoliin, dietyylieetteriin, asetoniin ja tolueeniin. Yhdisteen herbisidiset ominaisuudet perustuvat siihen, että se estää kasvien soluja jakaantumasta.


title: Dimetenamidi

text: Dimetenamidia valmistetaan 2,4-dimetyyli-3-aminotieenin ja 2-kloori-3-metoksipropaanin välisellä reaktiolla. Viimeisessä vaiheessa tapahtuu reaktio klooriasetyylikloridin kanssa. Dimetenamidia käytetään laajakirjoisena rikkaruohomyrkkynä muun muassa maissi- ja soijaviljelmillä. Yhdisteen käyttö on sallittua rajoitetusta Yhdysvalloissa, Kanadassa ja Etelä-Afrikassa., mutta ei Euroopan unionin alueella


title: Luettelo Euroopan raitioteistä

text: Tämä on luettelo Euroopan raitiotiejärjestelmistä. Mukana ovat toiminnassa tai rakennettavina olevat raitiotiejärjestelmät.


title: Ikaros (veistos)

text: Ikaros on Laila Pullisen ensimmäinen julkiseen tilaan sijoitettu veistos Turussa. Teos valmistui jo vuonna 2003 ja oli esillä ensin Wäinö Aaltosen museossa. Nykyiseen sijoituspaikkaansa Turun kaupungintalon edustalle se siirrettiin 2012 kaupungintalon 200-vuotisjuhlan kunniaksi.


title: Ikaros (veistos)

text: Pulliaisen innoittajana toimi Ikaros-myytti. Daidalos oli kreikkalainen keksijä, joka suunnitteli kuuluisan labyrintin, josta kukaan elävä ei pääsisi pois. Kuningas Midas piti labyrintissa vankinaan Minotaurusta, hirviötä, joka oli puoliksi ihminen ja puoliksi härkä. Midas vangitsi myös Daidaloksen ja hänen poikansa Ikaroksen labyrintin yläpuolella olevaan torniin, ettei Minotauruksen salaisuus tulisi yleiseen tietoon. Daidalos onnistui rakentamaan itselleen ja pojalleen siivet, joiden avulla he pääsivät pakenemaan. Isänsä neuvojen vastaisesti Ikaros lensi kuitenkin korkealle liian lähelle aurinkoa, siivet sulivat, Ikaros syöksyi mereen ja hukkui.


title: Ikaros (veistos)

text: Pullisen taideteoksessa vuorottelevat siloitettu pinta, sulkien uurteet ja rosoisuus. Teoksen siipiosa on veistetty punamustasta graniitista kuten jalustakin. Siipi muistuttaa inhimillisten unelmien ja taivaiden tavoittelun tärkeydestä sekä lankeemuksen mahdollisuudesta.


title: Antti Hernesniemi

text: Antti Samuli Hernesniemi (s. 1950 Kannus) on lääketieteen tohtori (lääket.lis. Helsingin yliopisto, lääketieteellinen tiedekunta 1978; lääket. tri Oulun yliopisto, Kansanterveystieteen ja yleislääketieteen laitos 1999) sekä musiikkitieteen maisteri (Åbo Akademi, Institut för musikvetenskap 2016) ja säveltäjä-pianisti.Hernesniemi on kerännyt eri ääni- ja kuvatallennusmenetelmin merkittävän kansanlääkintäaineiston Pohjanmaalta ja Uudellamaalta vuosina 1981-2002. Hän tallentaa sitä Suomalaisen Kirjallisuuden Seuran arkistoon. Ruotsinkielinen aineisto on tallennettu Svenska litteratursällskapetin arkistoon. Tästä työstä Hernesniemi sai vuonna 2016 Kalevalaseuran tunnustuspalkinnon.


title: Antti Hernesniemi

text: Hernesniemi on säveltänyt pianomusiikin (ks. jälj.) lisäksi satakunta yksinlaulua eri runoilijoiden ja omiin teksteihin sekä yhdeksän laulua Oiva Hernesniemen näytelmiin. Hän on säveltänyt Yrjö Vasaman Ruavelelle-runon Ruovesi-seuran tilauksesta v. 2003. Kappaleen pianoversio on kuultavissa CD:llä "Bridge / Silta".


title: Antti Hernesniemi

text: CD:llä "Sävellyksiä 1 – Compositions 1" ovat Hernesniemen pianosävellykset "Mies soittaa rannalla" (n. 14 min) ja "Runoelma" (n. 12 min) sekä sävellys kuorolle ja kamariorkesterille "Nouseva muoto" (n. 22 min). Viimemainittu on musiikki tanssiteatteriesitykseen samalla nimellä. Singlellä "Sävellyksiä 2" ovat kappaleet "Bachette" scat-lauluyhtyeelle ja "Symphony 68001" – humoristinen teos puhallinyhtyeelle. Hernesniemen uusin CD on MSR Classicsin (USA, Newtown) julkaisema "Bridge / Silta". Se on saanut erittäin hyvä arvostelut "Fanfare" -lehdessä 2018 tammi–helmikuun numerossa (Colin Clarke).


title: Antti Hernesniemi

text:
Hernesniemi saanut nuorena piano-opetusta opettajinaan Aira Puhakainen, Sirkka Koskenala ja Esko Latva-Laturi. Myöhemmin musiikkitieteen opiskelun yhteydessä häntä opetti myös pianolehtori Sirkka Harjunmaa. Hän on opiskellut sävellystä Harri Vuoren opastuksella Helsingin yliopistossa sävellysseminaareissa vuosina 2002–2003 ja Lauri Kilpiön sävellyskurssilla Lappeenrannassa vuonna 2005. Hän on laulanut liediä ja esiintynyt muiden muassa pianisti Erkki Rännälin kanssa Lääketiedetapahtumassa vuonna 2010.
Hernesniemi on käytännön lääkärintyötä pitkään tehneenä, suomalaisia kansanparantajia perusteellisesti tutkineena ja tuki- ja liikuntaelinvaivojen hoitoa selvitelleenä kehittänyt pianistin käsi- ja muun kehovalmiuden lisäämiseksi erilaisia harjoitteita. Sellaisia on suomenkielisellä videolla "Take Care of Your Hands, Pianist!"


title: Antti Hernesniemi

text: Hernesniemen musiikkitieteen pro gradu -tutkielma "Rosor i silvervas eller grankvistar i plåtburk? En jämförande analys av text och musik i Ruusuja hopeamaljassa och Jätkän ruusut" (Åbo Akademi, Turku, 2016) käsittelee muusikko ja metsuri Olavi Miettisen luoma laulua "Jätkän ruusut". Tutkielma on julkaistu myös pokkarina (ISBN 978-952-93-7488-5).


title: Ben Harpur

text: Ben Harpur (s. 12. tammikuuta 1995 Hamilton, Ontario, Kanada) on kanadalainen jääkiekkopuolustaja, joka edustaa NHL-seura Ottawa Senatorsia. Senators varasi Harpurin 4. kierroksella 108. pelaajana. 2015–2016 alkaneella NHL-urallaan Harpur on 8.3.2018 mennessä pelannut 39 ottelua NHL:n runkosarjassa tehopistein 0+2 ja yhdeksän pudotuspeliottelua 0+2.


title: Baya

text: Baya on maalaiskunta Sikasson alueen Yanfolilan piirissä Malissa. Sen keskuskylä Kangaré sijaitsee Sélinguén tekojärven rannalla 115 kilometriä Yanfolilasta maanteitse pohjoiseen. Kunnassa on 24 500 ja keskuskylässä 8 700 asukasta (vuonna 2009).


title: Baya

text: Bayan kunta rajoittuu etelässä Yanfolilan piirin Séré Moussa Ani Samou De Siékorolén, lännessä Tagandougoun, idässä Bougounin piirin Syen Toulan ja pohjoisessa Koulikoron alueen Kangaban piirin Séléfougoun sekä Katin piirin Tiakadougou-Dialakoron kuntiin. Alue on pinnanmuodostukseltaan etupäässä tasankoa. Sankaranijoen pato muodosta Sélinguéjärven.


title: Baya

text: Seutu kuuluu Sudanin ilmastovyöhykkeeseen. Kuiva ja viileä kausi kestää marraskuusta helmikuuhun, kuiva ja kuuma kausi maaliskuusta huhtikuuhun ja sadekausi toukokuusta lokakuuhun. Vuotuinen sademäärä kohoaa 1 200 millimetriin. Kasvillisuus on heinä- ja pensassavannia. Vesistöjen varsilla on galleriametsiä.


title: Baya

text: Kuntaan kuuluu viisi kylää. Kangarén ja Dalabalan kylät siirrettiin Sélinguén padon rakentamisen yhteydessä uudelle paikalle.


title: Baya

text: Asukkaat ovat etupäässä mandinkoja. Lisäksi on bambaroita, bozoja, fulbeja, dogoneja, songhaita, soninkeja ja somonoita. Vallitseva uskonto on islam. Kunnassa on myös kristittyjä ja animisteja.


title: Baya

text: Kangarésta on päällystetty tieyhteys RN7-maantien kautta Bamakoon (135 kilometriä). Sieltä pääsee myös veneellä Sankarania ja Nigerjokea pitkin Yanfolilaan, Kangabaan ja Bamakoon.


title: Baya

text: Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, maissi, hirssi ja durra. Lisäksi kasvatetaan hedelmäpuita ja puuvillaa. Kotieläimiä ovat naudat, lampaat, vuohet, aasit ja siipikarja. Sélinguéjärvesta saadaan vuosittain noin 4 000 tonnia kalaa. Kunnassa on neljä torialuetta ja joukko kauppoja. Pienteollisuus jalostaa maataloustuotteita. Sélinguén vesivoimalaitos tuottaa sähköä.


title: Baya

text: Bayan kunnassa toimii lastentarha, viisi julkista alakoulua, viisi kyläkoulua, kaksi yläkoulua, kuusi koraanikoulua, yksityinen lyseo ja terveydenhoito-oppilaitos. Terveyspalvelut käsittävät poliklinikan, kaksi terveyskeskusta, tutkimuslaboratorion ja viisi apteekkia. Vesihuoltoon kuuluu kaivoja, porakaivoja ja neljän kylän vesijohtoverkot. Kunnassa on sähköverkko, Sotelman ja Orangen lanka- ja matkapuhelinverkot, posti ja kaksi paikallisradioasemaa.


title: Baya

text: Paikallisia nähtävyyksiä ovat Sélinguén pato ja tekojärvi, luontokohteet ja asukkaiden kulttuuriperintö. Kunnassa on hotelleja sekä muita majoitus- ja matkailupalveluja. Maalis-huhtikuussa järjestetään vuosittainen kulttuuritapahtuma Festival de Sélingué.


title: Pirkko Vallinoja

text: Pirkko Vallinoja on suomalainen dokumentaristi, televisiotoimittaja, -ohjaaja ja käsikirjoittaja. Hän aloitti 1960-luvun jälkipuolella Yleisradion Dokumenttitoimituksen jäsenenä.


title: Pirkko Vallinoja

text: Vallinoja kuului työryhmään, joka teki Ylelle sarjan "Yhteiset sairautemme". Sarja sai vuonna 1998 Yleisradion tasa-arvotoimikunnalta kunniamaininnan.


title: To the Bone (Steven Wilsonin albumi)

text: To the Bone on brittiläisen muusikko Steven Wilsonin viides studioalbumi, joka julkaistiin elokuussa 2017. Albumi menestyi parhaiten Suomessa, jossa se ylsi Suomen virallisen listan ykköseksi. Albumi ylsi kolmen kärkeen myös Saksassa ja kotimaassaan Britannian albumilistalla.


title: To the Bone (Steven Wilsonin albumi)

text: "To the Bone" sai kriitikoilta pääosin positiivisen vastaanoton. Albumilta julkaistiin singlenä viisi kappaletta.


title: To the Bone

text: To the Bone voi tarkoittaa muun muassa seuraavia:


title: Lina Strand

text: Lina Strand (s. 23. joulukuuta 1988 Göteborg) on ruotsalainen suunnistuksen maailmanmestari. Hän oli voittamassa viestikultaa Ruotsin sprinttiviestijoukkueessa Tarton maailmanmestaruuskilpailuissa 2017. Vuotta aiemmin Strömstadin maailmanmestaruuskilpailuissa 2016 Strand voitti Ruotsin joukkueessa samassa kilpailussa pronssia. Henkilökohtaisilla matkoilla hän on ollut parhaimmillaan sprintin viides Riian MM-kilpailuissa 2018. EM-kilpailuissa Strand on saavuttanut hopeaa viestissä 2016 ja sprinttiviestissä 2018 sekä pronssia viestissä 2012 ja 2018. Juniorien MM-kilpailuissa hän on saavuttanut maailmanmestaruuden viestissä 2008, Strand edustaa Göteborg Majorna OK:ta.


title: Igigi

text: Igigi oli akkadilaisten nimitys taivaassa asuville suurille jumalille, joiden vastakohtana olivat alamaailman Anunnaka eli Anunnaki.


title: Ulla Heino

text: Ulla Heino (s. 1942) on suomalainen historioitsija, filosofian tohtori, apulaisprofessori ja Suomen historian dosentti Turun yliopistossa. Hänen painopistealueitaan ovat 1600-1800-luvun sosiaali- ja talous- historia, paikallishistoria sekä ympäristöhistoria. Hän on julkaissut tutkimusaiheistaan useita teoksia.


title: Carita Backström

text: Carita Backström (s. 1943) on suomalainen toimittaja, koulutukseltaan filosofian kandidaatti.


title: Carita Backström

text: Backström on tehnyt vuonna 1968 Beatles-aiheisen pro gradu -tutkielman ”The Literary Beatle. John Lennon och Nonsensetraditionen”. Backström on saanut vuonna Topelius-palkinnon


title: Raija Mattila

text: Raija Aulikki Mattila (s. 10. huhtikuuta 1956 Helsinki) on assyriologian dosentti Helsingin yliopistossa ja Suomen Lähi-idän instituutin johtaja. Mattila toimi instituutin johtajana vuosina 2005-2008, jolloin instituutin käyttöön ostettiin historiallinen Zeitunan talo Damaskoksen Vanhasta kaupungista. Mattilan kaudella vuonna 2007 julkaistiin myös ensimmäinen laajamittainen suomi-arabia -sanakirja. Mattila palasi instituutin johtajaksi vuonna 2014.


title: Raija Mattila

text: Mattila valmistui filosofian maisteriksi Helsingin yliopistosta vuonna 1985, pääaineena assyriologia. Vuonna 2000 Mattila väitteli tohtoriksi (assyriologia, Helsingin yliopisto).


title: Pimppini on valloillaan

text: Pimppini on valloillaan : naisiin kohdistuva seksuaalinen vallankäyttö on vuonna 2012 ilmestynyt kirja, joka käsittelee naisten kokemaa seksuaalista häirintää ja väkivaltaa. Se sisältää asiantuntija-artikkeleita sekä kaunokirjallisia tekstejä, joita on kaikkiaan 33:lta eri kirjoittajalta. Teoksen ovat toimittaneet Katja Kettu ja Krista Petäjäjärvi. Kirjan toimittanutta työryhmää olivat Ketun lisäksi ideoimassa muun muassa kirjailijat Leena Parkkinen, Tuuve Aro ja Anu Silfverberg. Myös ihmisoikeusjärjestö Amnesty International oli mukana projektissa alusta saakka.


title: Pimppini on valloillaan

text: Teos sisältää kuusi lukua, joissa asiantuntijoiden kirjoittamaa artikkelia seuraa tunnettujen kirjailijoiden novelleja. Raiskausten, hyväksikäytön ja ihmiskaupan kaltaisten seksuaalisen väkivallan muotojen lisäksi kirjassa nostetaan esille myös arkipäiväisempää sukupuolittunutta vallankäyttöä, kuten nuoriin tyttöihin kohdistuvaa sukupuolista häirintää. Henkilökohtaisen kokemuksen ohella aihetta käsitellään myös tapakulttuurin, rikosoikeuden, kirjallisuuden, sosiologian ja psykologisen kohtaamisen kautta. Lisäksi kirjassa pohditaan miten häirintään voi puuttua. Teoksen toimittaneen Katja Ketun mukaan se pyrkii osoittamaan, kuinka seksuaalista vallankäyttöä vähätellään muun muassa häpeän ja leimautumisen pelon vuoksi.


title: Pimppini on valloillaan

text: Kirjan provosoivana pidetty nimi tulee vienankarjalaisen runonlaulajan Santra Remsujevan tunnetuksi tekemästä vanhasta kansanlaulusta. Kannessa olevan kirjontatyön on tehnyt sarjakuvataiteilija Hanneriina Moisseinen.


title: Pimppini on valloillaan

text: Kansainvälisenä naistenpäivänä 2018 kirja jaettiin kaikille kansanedustajille Me Too -kampanjaan liittyen. Kirjoittajat toivoivat sen saavan kansanedustajia kiinnittämään huomiota oikeudenmukaisempaan raiskauslainsäädäntöön.


title: Pimppini on valloillaan

text: Kirjan ilmestyessä Kettu oli julkisuudessa kertonut häneen Helsingin keskustassa kohdistuneesta päällekarkauksesta. "Iltalehti" väitti Ketun keksineen jutun markkinoidakseen kirjaansa, koska siitä ei löytynyt poliisille tehtyä ilmoitusta. Teokseen kirjoittaneet kirjailijat pitivät lehden juttua naisten kokeman seksuaalisen väkivallan vähättelynä. He paheksuivat "Iltalehteä" myös siitä, että julkaisutilaisuuteen oli lähetetty toimittaja esittämään Ketulle syytöksiä, sen sijaan että tämä olisi keskustellut kirjasta ja sen aiheesta.


title: Pimppini on valloillaan

text: Naistenpäivänä 2018 perussuomalaisten kansanedustaja Laura Huhtasaari kertoi löytäneensä kirjan eduskunnassa työpöydältään ja julkaisi sosiaalisessa mediassa siihen liittyvän päivityksen. Huhtasaari paheksui teoksen nimeä ja kertoi olevansa kyllästynyt ”pelleilynä” pitämäänsä nykyfeministmiin, josta hän irtisanoutui.


title: Anja Alanne

text: Anja Alanne (s. 1937) on suomalainen tiedotusjohtaja. Hän on ollut Jyväskylän kaupungin tiedostusjohtaja.


title: Anja Alanne

text: Alanne perusti Puolangalle sienifestivaalin Malikasta maitorouskuun vuonna 1998.


title: PCSK9

text: PCSK9 on entsyymi, joka tunnetaan myös nimillä "neuraalinen apoptoosi-säädelty konvertaasi 1" (NARC1), "proproteiini konvertaasi 9" (PC9) ja "subtilisiinin/keksiinin kaltainen proteaasi PC9".


title: PCSK9

text: PCSK9:tä koodaa ihmisillä kromosomin 1 "PCSK9" geeni kohdassa 1p32.3. Geenissä on 13 eksonia, jotka silmukoituvat kahteen vaihtoehtoiseen entsyymimuotoon (isoformiin). PCSK9 kuuluu proproteiini konvertaaseihin, jotka aktivoivat toisia proteiineja. PCSK9 on tämän proteiiniperheen 9. jäsen.


title: PCSK9

text: PCSK9:tä valmistuu soluissa ei-aktiivisena esiasteena (zymogeeninä), joka aktivoituu autokatalyyttisesti solun endoplasmakalvostossa. PCSK9 syntetisoituu ihmisillä lähinnä maksassa, suolistossa, munuaisissa ja keskushermostossa.


title: PCSK9

text: Nabil Seidah tutkijaryhmineen löysi PCSK9:n vuonna 2003 Kanadassa.


title: PCSK9

text: Ainakin yhtenä keskeisistä tunnetuista toiminnoistaan kehossa, säätelee PCSK9 veren LDL-tasapainoa. Solujen pinnalla on LDL-partikkelien ("pahan kolesterolin") reseptoreja, eli LDLR:iä, joita on erityisesti maksassa. LDLR:t ottavat verestä LDL-partikkeleita alentaen siten veren LDL-pitoisuutta. LDLR:t siirtyvät suurten LDL:ien kanssa klatriiniproteiini avusteisesti solun sisään ja ohjautuvat endosomeihin. Vapautettuaan LDL:n endosomissa, palaa LDLR takaisin solun ulkopinnalle.


title: PCSK9

text: Veressä kiertävä PCSK9 sitoutuu solujen pinnan LDLR:ään inaktivoiden sen estämällä LDLR:ssä hiusneula-proteiinimotiivin muodostumisen. Esto tapahtuu ei-proteolyyttisesti. Hiusneula-motiivia saatetaan tarvita LDLR:n uudelleen tuomiseen solun pinnalle ja sen muodostumisen estäminen johtaa LDLR-PCSK9 -kompleksin ohjautumisen kompleksin hajottavaan lysosomiin endosomin sijaan. Mitä enemmän LDLR:iä tuhoutuu, sitä vähemmän verestä poistuu verenkierron terveydelle haitallisia LDL-partikkeleita.


title: PCSK9

text: Lääkkeiksi valmistetut PCSK9 estäjät estävät LDLR:n inaktivoinnin, jolloin veren LDL-pitoisuus laskee. Suuret veren LDL-pitoisuudet liittyvät suoraan lisääntyneeseen kuolleisuuteen sydän- ja verisuonitauteihin (esim. sydänkohtaukseen), joten PCSK9 estäjät alentavat kuolleisuutta näihin sairauksiin laskemalla veren LDL-pitoisuutta.


title: PCSK9

text: Tiedetään esimerksi että tietyt PCSK9:n mutaatiot liittyvät geneettisesti periytyvään harvinaiseen tyypin 3 autosomaaliseen dominanttiin periytyvään hyperkolesterolemiaan (eng. "hypercholesterolemia, autosomal dominant 3", HCHOLA3). Nämä muunnelmat lisäävät PCSK9:n aktiivisuutta. PCSK9:n toimintaa heikentävät tai estävät mutaatiot puolestaan alentavat veren LDL-pitoisuutta ja suojaavat sydän- ja verisuonitaudeilta.


title: PCSK9

text: Lääkeaineena käytettävien estäjien kliininen tutkimus on kuitenkin puolestaan varhaisessa vaiheessa ja tulokset ovat osin ristiriitaisia. Esimerkiksi 2015 julkaistussa tutkimuksessa PCSK9 estäjien käytön on esitetty laskevan pitkällä aikavälillä selkeästi kuolleisuutta sydän- ja verisuonitauteihin, eikä estäjien käytöstä ole havaittu aiheutuvan merkittäviä haittavaikutuksia. 2017 julkaistussa Cochrane-verkoston tutkimuksessa puolestaan todetaan että PCSK9 estäjien käyttö ei vaikuta merkittävästi kuolleisuuteen näihin sairauksiin.


title: PCSK9

text: Eri maissa kokeiluasteella olevat PCSK9 estäjät ovat muutaman viikon välein ihonalaisin pistoksin annettavia monoklonaalisia vasta-aineita (glykoproteiineja), kuten "evolocumab" tai "alirocumab". Estäjät voivat olla myös pieniä häiritseviä RNA:ita (siRNA) kuten "inclisiran". Perinteisesti käytettyihin veren kolesterolia laskeviin statiineihin verrattuna PCSK9 estäjä hoidot hyvin kalliita; erään arvion mukaan hoidot ovat yli 100 kertaisesti hintavampia ja maksavat yli 14 500 USD per vuosi. Vasta-aine estäjien tehon on myös epäilty heikkenevän aikaa myöden kehon mahdollisesti kehittäessä omia vasta-aineitaan estäjiä vastaan. Jos ensisijaisesti käytetty statiinihoito ei alenna potilaan veren LDL-tasoa, saatetaan PCSK9 estäjiä tulevaisuudessa käyttää hoitona hinnastaan huolimatta.


title: Tamar (Raamattu)

text: Tamar (hepr. תָּמָר, kreik. Θαμαρ, vuoden 1938 raamatunsuomennoksessa Taamar) on Ensimmäisessä Mooseksen kirjassa mainittu Juudan miniä. Tamar on myös Peresin ja Serahin äiti.


title: Tamar (Raamattu)

text: Ensimmäisen Mooseksen kirjan luvussa 38 Tamar menee naimisiin Juudan vanhimman pojan Erin kanssa. Erin kuoltua kelvottomuutensa tähden lankousavioliitto velvoittaa Tamaria solmimaan avioliiton Erin nuoremman veljen Onanin kanssa. Koska Onan ei tahdo tehdä Juudalle jälkeläisiä, Jumala antaa tämän kuolla. Niinpä Tamar muuttaa isänsä kotiin odottamaan, kunnes Juudan kolmas poika Sela on kylliksi vanha avioliittoon. Juuda ei kuitenkaan tahdo naittaa poikaansa Tamarille, minkä seurauksena Tamar tekeytyy prostituoiduksi ja saa Juudan itsensä hedelmöittämään hänet. Lopulta Tamar synnyttää Juudalle kaksoset Peresin ja Serahin.


title: Tamar (Raamattu)

text: Ruutin kirjassa (Ruut 4:12-22) Tamar ja hänen poikansa Peres mainitaan sukuluettelossa Daavidin esivanhempina.. Sen mukaisesti heidät mainitaan lisäksi Matteuksen evankeliumin alussa olevassa sukuluettelossa Jeesuksenkin kaukaisina esivanhempina.


title: Astypalaia

text: Astypalaia (, , ”Vanha kaupunki”) voi viitata seuraaviin:


title: Aulon

text: Aulon () tai Avlónas (, ) voi viitata seuraaviin paikkoihin Kreikassa:


title: Diakrioi

text: Diakrioi () voi viitata seuraaviin paikkoihin Kreikassa:


title: Leena Niemistö

text: Leena Katariina Niemistö (os. "Lammenranta", s. 1963) on suomalainen lääkäri, hallitusammattilainen, startup-sijoittaja ja kulttuurivaikuttaja.


title: Leena Niemistö

text: Niemistö valmistui Helsingin yliopistosta lääketieteen lisensiaatiksi vuonna 1988, fysiatrian erikoislääkäriksi vuonna 2000 ja sittemmin edelleen lääketieteen tohtoriksi. Hänen englanninkielinen väitöskirjansa (2005) vertaili kroonisen alaselkäkivun hoitotapoja ja oli otsikoitu "A randomized controlled trial of combined manipulative therapy, stabilizing exercises, and specialist consultation compared to specialist consultation alone for chronic low back pain".


title: Leena Niemistö

text: Leena Niemistö toimi Ortonissa fysiatrian erikoislääkärinä vuosina 1997–2004. Hän oli helsinkiläisen lääkärikeskus Dextran toimitusjohtaja ja pääomistaja, kun Pihlajalinna osti yhtiön osake-enemmistön (60 % osakekannasta) vuoden 2012 lopulla. Tämän jälkeen hän oli vuoteen 2016 saakka Dextran myynnillä vaurastunut Pihlajalinnan varatoimitusjohtaja, kun hän samalla jatkoi tytäryhtiöksi muuttuneen Dextran toimitusjohtajana (2003–2016). Huhtikuussa 2016 hän luopui operatiivisista tehtävistä Pihlajalinnassa eli L&E toimialan (lääkärikeskukset ja erikoissairaanhoito) johtajuudesta (tehtävässä 2013–2016), yrityksen varatoimitusjohtajuudesta ja johtoryhmän jäsenyydestä. Dextrasta oli tehty Pihlajalinnan aputoiminimi ja L&E toimialan brändi.


title: Leena Niemistö

text: Vuonna 2017 Niemistö toimi muun muassa Elisan, Stockmannin, Pihlajalinnan ja Raision hallitusten jäseninä. Hän oli samana vuonna sijoittajana mukana 19 kasvuyrityksessä. Talouselämä-lehti arvioi hänet Suomen talouselämän toiseksi merkittävimmäksi päättäjänaiseksi Sari Baldaufin jälkeen (2017).


title: Leena Niemistö

text: Leena Niemistö on naimisissa ekonomi, suursijoittaja Kari Niemistön kanssa. Heillä on kolme lasta. Leena ja Kari Niemistö tunnetaan kuvataidealalla muun muassa toiminnastaan Kari Niemistön vanhempien perustamassa Ars Fennica -säätiössä; säätiö jakaa vuosittain arvostetun Ars Fennica -palkinnon. Heitä pidetään myös taiteenkeräilijöinä. Leena Niemistö on toiminut vuodesta 2016 lähtien myös Suomen kansallisoopperan ja -baletin hallituksen puheenjohtajana.


title: Hilja Niku

text: Hilja Maria Niku (myös "Hilja-Maria Niku", o.s. Oinonen, 4. marraskuuta 1898 Kuopio – 10. lokakuuta 1985 Lahti) oli suomalainen voimistelunopettaja. Hänen vanhempansa olivat vahtimestari Juho Vilho Oinonen ja Amanda Fredriikka Törrönen. Hänen puolisonsa vuodesta 1923 oli hiihtäjä Tapani Niku ja perheessä oli kuusi lasta.


title: Hilja Niku

text: Hilja Niku suoritti voimistelunjohtajan kurssin vuonna 1919 ja teki sen jälkeen opintomatkoja Eurooppaan, Afrikkaan ja Amerikkaan. Työuransa hän teki voimistelunopettajana muun muassa Jyväskylässä, jossa hän oli kaupunginvaltuuston jäsenenä vuosina 1948–1952. Lahteen muutettuaan hän oli myös siellä kaupunginvaltuuston jäsenenä 1957–1968. Hän oli presidentin valitsijamies vuosina 1950 ja 1962 sekä Kokoomuksen puoluehallituksen jäsen vuosina 1950–1957. Hän toimi eri järjestöissä ja julkaisi runsaasti lehtipakinoita nimimerkillä "Hilja Maria".


title: Dikaia

text: Dikaia (, ) voi viitata seuraaviin:


title: Eion

text: Eion () voi viitata seuraaviin:


title: Ekhinos

text: Ekhinos (, ) voi viitata seuraaviin:


title: Eurymenai

text: Eurymenai (, ) tai Evrymenés (, ) voi viitata seuraaviin:


title: Galepsos

text: Galepsos (, ) voi viitata seuraaviin:


title: Keryneia

text: Keryneia (, , ) voi viitata seuraaviin:


title: Heli Ruokamo

text: Heli Ruokamo (s. 1967) on Lapin yliopiston kasvatustieteiden tiedekunnan mediakasvatuksen professori ja varadekaani.


title: Heli Ruokamo

text: Ruokamo oli 15.6.2016–15.12.2016 Stanfordin yliopistossa lääketieteelliseen tiedekuntaan kutsuttuna vierailevana tutkijana. Vierailu liittyi tutkimushankkeeseen, jossa kehitetään terveydenhuollon simulaatiopedagogiikkaa, kriittistä viestintää ja terveydenhuollon prosesseja sekä näihin liittyviä teknologioita.


title: Heli Ruokamo

text: Ruokamo on 2018–2020 Cicero Learning -verkoston ja johtoryhmän jäsen.


title: Fatou Bensouda

text: Fatou Bom Bensouda, o.s. Nyang (s. 31. tammikuuta 1961 Banjul, Gambia) on gambialainen juristi ja poliitikko. Hän aloitti vuonna 2012 Kansainvälisen rikostuomioistuimen pääsyttäjänä. Bensouda oli 1998–2000 Gambian oikeusministeri ja 2001–2004 Ruanda-tuomioistuimen lainopillinen neuvonantaja.


title: Fatou Bensouda

text: Fatou Nyang syntyi vuonna 1961 Banjulissa. Hänen isänsä Omar Gaye Nyang oli autokuski ja painipromoottori. Isä oli moniavioinen muslimi, ja hänellä oli kaksi vaimoa ja yli kymmenen lasta. Omar Nyang kuoli diabetekseen, kun Fatou oli vielä nuori.


title: Fatou Bensouda

text: Bensouda opiskeli 1982–1986 Nigeriassa Ifen yliopistossa ja 1986–1987 Nigerian Law Schoolissa. Hän sai asianajajan oikeudet vuonna 1987 sekä Gambiassa että Nigeriassa. Maisteriksi hän opiskeli myöhemmin Maltalla Kansainvälisessä merioikeusinstituutissa. Hänestä tuli ensimmäinen gambialainen kansainvälisen merioikeuden asiantuntija.


title: Fatou Bensouda

text: Dawda Jawara hallintokaudella 1987 Bensouda nimitettiin valtion asianajajaksi ja helmikuussa 1994 varavaltakunnansyttääjäksi. Julkisasiamiehenä hän toimi 1996–1998. Elokuussa 1998 Bensouda valittiin Gambian oikeusministeriksi. Hän toimi tehtävässä presidentin ja hallituksen korkeimpana lainopillisena neuvonantajana. Bensouda sai kiitosta muun muassa ihmisoikeusjärjestöiltä nopeista toimista naisiin ja lapsiin kohdistuneissa väkivaltatapauksissa. Hänet erotettiin kuitenkin virasta maaliskuussa 2000.


title: Fatou Bensouda

text: Bensouda toimi 2000–2002 yksityisenä asianajanana ja sen jälkeen pankin asianajajana. Hänet valittiin 2001 Ruanda-tuomioistuimen lainopilliseksi neuvonantajaksi ja oikeudenkäyntiasianajajaksi. Hän eteni siellä vanhemmaksi neuvonantajaksi ja yksikön johtajaksi.


title: Fatou Bensouda

text: Bensoudasta valittiin elokuussa 2004 Kansainvälisen rikostuomioistuimen apulaissyyttäjä. Vuonna 2011 hänet valittiin Luis Moreno Ocampon seuraajaksi rikostuomioistumen pääsyyttäjäksi. Virkavalansa hän vannoi 15. kesäkuuta 2012.


title: Fatou Bensouda

text: Marokkolaistaustainen gambialainen liikemies Philip Bensouda on Fatoun aviomies. Heidän kahdesta lapsestaan toinen ammuttiin kuoliaaksi vuonna 2017 Saint Paulissa.


title: Khios (täsmennyssivu)

text: Khios (, ) tai Chíos () voi viitata seuraaviin:


title: Khen

text: Khen (, ) voi viitata seuraaviin:


title: Jane March

text: Jane March eli Jane March Horwood (s. 20. maaliskuuta 1973 Edgware, Lontoo, Englanti) on englantilainen näyttelijä, jonka ensimmäinen roolityö oli nuoren vietnamilaisessa sisäoppilaitoksessa opiskelleen tytön rooli Marguerite Durasin elämäkerralliseen novelliin perustuneessa elokuvassa "Rakastaja (L'amant)" vuonna 1992.


title: Jane March

text: Jane March syntyi Lontoossa maaliskuussa 1973. Hänen vanhempansa ovat englantilais-espanjalainen luokanopettaja Bernard Horwood ja vietnamilais-kiinalainen Jean Horwood. 14-vuotiaana March voitti mallikilpailun ja toimi sen jälkeen valokuvamallina eri julkaisuissa. Ohjaaja Jean-Jaques Annaud huomasi hänet Just Seventeen -lehden kansikuvasta ja tarjosi hänelle naispääosaa elokuvassa Rakastaja. Kaksi vuotta myöhemmin hänellä oli rooli Richard Rushin ohjaamassa eroottisessa trillerissä Yön väreet (Color of the Night), jonka pääosaa esitti Bruce Willis. Omien sanojensa mukaan March ei lainkaan pitänyt elokuvan käsikirjoituksesta, mutta suostui rooliin koska pääsisi näyttelemään Bruce Willisin kanssa. Elokuvan kuvausten aikana March alkoi seurustella elokuvan tuottajan Carmine Zorrozan kanssa ja heidät vihittiin kesällä 1993 lyhyessä seremoniassa, jossa todistajina olivat Bruce Willis ja silloinen vaimonsa Demi Moore. Pari erosi virallisesti vuonna 2001 asuttuaan eri osoitteissa jo vuodesta 1997 asti.


title: Jane March

text: Toistaiseksi viimeisen roolityönsä March teki vuonna 2013 fantasiaelokuvassa Jack the Giant Killer.


title: Korykos

text: Korykos (, ) voi viitata seuraaviin:


title: Soloi

text: Soloi (, ) voi viitata seuraaviin:


title: Trakhis

text: Trakhis (, ) voi viitata seuraaviin:


title: Issoire

text:
Issoire on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 37 kilometriä departementin pääkaupungista Clermont-Ferrandista etelään, Couze Pavin -joen varrella. Couze Pavin on Allierjoen sivujoki.
Kaupungin historiallisessa keskustassa on runsaasti taloja 1400-luvulta, kuten yksityisasunnot Hôtel Bohier ja Hôtel Clément. Kaupungin tärkein nähtävyys on romaaninen Pyhän Austremoinen luostarikirkko ("Église Saint-Austremoine"). Se on valmistunut 1100-luvun alussa. Kirkko kunnostettiin 1800-luvulla, ja se on yksi Auvergnen suurimmista kirkoista. Kaupungin keskustassa olevaan kellotorniin ("Tour de l'Horloge") pääsee kiipeämään. Sieltä on panoraamanäkymä yli kaupungin.


title: Ahmed Obaid bin-Dagher

text: Ahmed Obaid bin-Dagher (أحمد عبيد بن دغر, s. 2. joulukuuta 1952 Hadramautin maakunta, Etelä-Arabia, Britannia) on jemeniläinen poliitikko. Hän on toiminut Jemenin keskushallinnon presidentti Abdrabuh Mansur Hadin hallituksen pääministerinä 3. huhtikuuta 2016 lähtien.


title: Ahmed Obaid bin-Dagher

text: Bin-Dagher valmistui Adenin yliopistosta kandidaatiksi vuonna 1983. Vuonna 1990 Jemen yhdistyi ja bin-Dagher pääsi kansanedustajaksi Jemenin sosialistisen puolueen riveissä. Vuonna 1994 käydyn sisällissodan takia bin-Dagher pakeni maasta. Hän valmistui vuonna 2000 historian maisteriksi Kairon arabitutkimuksen instituutista ja tohtoriksi vuonna 2004.


title: Ahmed Obaid bin-Dagher

text: Vuonna 2006 bin-Dagher palasi Jemeniin ja vaihtoi sosialistipuolueen Yleiseen kansankokoukseen. Hän toimi puolueen kulttuuri- ja tietoasioiden varapääsihteerinä. Puoluetta edusti myös presidentti Ali Abdullah Saleh, joka joutui eroamaan mielenosoitusten vuoksi vuonna 2011.


title: Ahmed Obaid bin-Dagher

text: Vuonna 2013 bin-Dagher toimi Jemenin televiestintä- ja tietotekniikkaministerinä. Sen jälkeen hänet nimitettiin pääministeri Khaled Bahahin varapääministeriksi sekä viestintäministeriksi.


title: Ahmed Obaid bin-Dagher

text: 3. huhtikuuta 2016 Jemenin sisällissodassa olevan keskushallinnon itsevaltainen presidentti Abdrabuh Mansur Hadi erotti varapresidentin sekä pääministeri Bahahin ja nimitti bin-Dagherin pääministeriksi. Hän teki ministerivaihdon ennen rauhanneuvotteluja. Hallitus toimi Saudi-Arabian Riadissa paettuaan sinne maaliskuussa 2015 Adenissa alkaneita taisteluita.


title: Ahmed Obaid bin-Dagher

text: 6. kesäkuuta 2016 bin-Dagher ja yhdeksän muuta ministeriä palasi Hadin käskystä takaisin Adeniin. Bin-Dagherin mukaan hallitus aloittaa työnsä keskittymällä mm. Adenin sähkö- ja polttoainepulan korjaamiseen.


title: Ahmed Obaid bin-Dagher

text: 15. lokakuuta 2017 etelän joukot tulittivat bin-Dagherin autosaattuetta, kun hän oli matkalla osallistuakseen sotilasparaatiin Salahdeenin sotilastukikohdassa Adenin piirikunnassa. Kukaan ei tiettävästi loukkaantunut.


title: Diédougou (Sikasson alue)

text: Diédougou on maalaiskunta Sikasson alueen Koutialan piirissä Malissa. Sen keskuskylä Kouwo sijaitsee 65 kilometriä Koutialasta länteen. Kunnassa on 5 500 ja keskuskylässä 2 500 asukasta (vuonna 2009).


title: Diédougou (Sikasson alue)

text: Diédougoun kunta rajoittuu luoteessa Koutialan piirin Koninan, koillisessa Konséguélan ja etelässä Koulikoron alueen Dioïlan piirin N’Dlondougoun kuntiin. Alue on pinnanmuodostukseltaan tasankoa.


title: Diédougou (Sikasson alue)

text: Kuntaan kuuluu neljä kylää. Asukkaat ovat etupäässä miniankoja, bambaroita (dionka) ja fulbeja.


title: Diédougou (Sikasson alue)

text: Seudun pääelinkeino on maanviljely. Tärkeimmät viljelykasvit ovat maissi, hirssi, durra, riisi ja pavut. Myytäväksi kasvatetaan puuvillaa. Kotieläimiä ovat naudat, lampaat, vuohet ja aasit. Lisäksi harjoitetaan käsityöammatteja ja pienimuotoista kaupankäyntiä.


title: Diouradougou Kafo

text: Diouradougou Kafo on maalaiskunta Sikasson alueen Koutialan piirissä Malissa. Sen keskuskylä Tièrè sijaitsee lähellä Burkin Fason rajaa 75 kilometriä Koutialasta maanteitse etelään. Kunnassa on 9 300 ja keskuskylässä 3 000 asukasta (vuonna 2009).


title: Diouradougou Kafo

text: Diouradougou Kafon kunta rajoittuu koillisessa Koutialan piirin Goudié Sougounan, luoteessa Sinkolon ja lounaassa Sikasson piirin Kouoron, Nongo-Soualan ja Danderesson kuntiin sekä kaakossa Burkina Fasoon. Alueella virtaa Banin sivujoki Banifing.


title: Diouradougou Kafo

text: Kuntaan kuuluu yhdeksän kylää. Asukkaat ovat etupäässä bambaroita (djulia), miniankoja, dogoneja ja fulbeja.


title: Diouradougou Kafo

text: Paikallisia elinkeinoja ovat maanviljely, karjanhoito, kaupankäynti ja kalastus. Tärkeimmät viljelykasvit ovat puuvilla, maissi, hirssi, durra ja riisi. Kotieläimiä ovat naudat, lampaat, vuohet, aasit ja siipikarja.


title: Gorazd II

text: Goradz, alkuperäiseltä nimeltään Matĕj Pavlik (26. toukokuuta 1879 Hrubá Vrbka – 4. syyskuuta 1942 Praha) oli Määrin ortodoksisen kirkon piispa Tšekkoslovakiassa. Hänen kirkostaan saivat turvapaikan vastarintarintataistelijat, jotka murhasivat Böömin ja Määrin protektoraatin virkaa tekevän protektorin Reinhard Heydrichin.


title: Gorazd II

text: Jotta Määrin ortodoksinen kirkko ei joutuisi miehitysviranomaisten vainoamaksi, piispa Goradz otti vastarintataistelijoiden kätkemisestä täyden vastuun syyttäen vain itseään. Hän lähetti asiaa käsittelevän ilmiantokirjeen itsestään saksalaisille miehitysviranomaisille. Hänet pidätettiin 27. kesäkuuta 1942 ja hän joutui heti kidutuksen uhriksi. Hänet teloitettiin 4. syyskuuta samana vuonna.


title: Gorazd II

text: Serbian ortodoksinen kirkko julisti piispa Goradzin vuonna 1961 marttyyriksi ja vuonna 1987 pyhimykseksi.


title: Catherine De Bolle

text: Catherine De Bolle (s. 17. helmikuuta 1970 Aalst, Belgia) on belgialainen poliisi. Hän on 1. toukokuuta 2018 lähtien Europolin johtaja. Sitä ennen hän toimi muun muassa Belgian liittovaltion poliisin päällikkönä ja Euroopan edustajana Interpolin hallituksessa.


title: Catherine De Bolle

text: De Bolle opiskeli 1988–1993 oikeustiedettä Gentin yliopistossa. Hän suoritti poliisikoulutuksen 1994–1997. Liittovaltion poliisissa hän toimi myös lainopillisena asiantuntijana ja oli muun muassa vaikuttamassa poliisiuudistukseen. Ninoven poliisipäälliköksi De Bolle valittiin vuonna 2001.


title: Catherine De Bolle

text: De Bolle nousi lokakuussa 2011 listalle, josta oli tarkoitus valita Belgian liittovaltion poliisin seuraava päällikkö. De Bolle valittiin, ja hän vannoi virkavalansa 29. helmikuuta 2012. 42-vuotias De Bolle oli ensimmäinen nainen tehtävässä ja myös nuorin poliisin päällikkö. Hän ilmoitti tavoitteiksensa vahvistaa yhteistyötä paikallispoliisin kanssa, kohottaa poliisien itseluottamusta ja rakentaa turvallisempaa yhteiskuntaa.


title: Catherine De Bolle

text: De Bolle valittiin 2015 kolmevuotiselle toimikaudelle kansainvälisen Interpolin hallituksen Euroopan edustajaksi. Eurooppalaisen Europolin johtajaksi De Bolle valittiin maaliskuussa 2018 Rob Wainwrightin seuraajaksi. Hän aloittaa toukokuun alussa ja on ensimmäinen nainen tehtävässä.


title: Kaivajat

text: Kaivajat (Scleruridae) on varpuslintuihin kuuluva heimo. Heimon lajit katsottiin aikaisemmin kuuluviksi orneerojen heimoon. Kaivajiin kuuluu 2 sukua ja 17 lajia.


title: Fagui

text: Fagui on maalaiskunta Sikasson alueen Koutialan piirissä Malissa. Sen keskuskylä Ziéna sijaitsee 45 kilometriä Koutialasta maanteitse lounaaseen. Kunnassa on 11 000 ja keskuskylässä 2 600 asukasta (vuonna 2009).


title: Fagui

text: Faguin kunta rajoittuu pohjoisessa Koutialan piirin Konséguélan ja N’Golonianasson, idässä Zangasson, etelässä Sikasson piirin Kouoron ja Kabarasson ja lännessä Dogonin kuntiin. Maisemaa leimaavat tasangot ja laaksot. Kasvillisuus on metsäsavannia..


title: Fagui

text: Kuntaan kuuluu kymmenen kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.


title: Fagui

text: Seudun pääelinkeino on maantalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit ja siipikarja.


title: Kalle Mäkipelto

text: Kalle Mäkipelto eli Kashwell (s. 8. kesäkuuta 1994 Pietarsaari) on suomalainen musiikkituottaja ja lauluntekijä. Hän työskentelee yhteistyössä MGI:n perustaman M-Eazy Musicin kanssa, jossa hän on tuottanut kappaleita muun muassa Evelinalle, JVG:lle, Nikke Ankaralle, Jannalle, Ollielle, Asteelle ja Arttu Lindemanille.


title: Kalle Mäkipelto

text: Mäkipellon tunnetuimpiin kappaleisiin lukeutuu vuonna 2017 Emma-ehdokkuuden saanut "Kylmii väreitä", "Tornado", "En tiiä sun nimee" ja "Läikkyy". "Tornado" nousi vuonna 2018 Suomen radiosoittolistan soitetuimmaksi kappaleeksi viikolla 7. Mäkipelto oli myös tekemässä Pikku G:n paluukappaletta "Solmussa".


title: Kalle Mäkipelto

text: Vuonna 2017 Mäkipelto oli mukana asiantuntijana Suomen euroviisuraadissa. Vuonna 2018 Mäkipelto on ehdolla vuoden kevyen musiikin tekijäksi.


title: Aida de Acosta

text: Aida de Acosta (28. heinäkuuta 1884 Elberon, New Jersey – 26. toukokuuta 1962 Bedford, New York) oli yhdysvaltalainen seurapiirihenkilö. Hänet tunnetaan ensimmäisenä naisena, joka on yksin lentänyt moottoroitua ilma-alusta. Hän pääsi Pariisissa 29. heinäkuuta 1903 lentämään Alberto Santos-Dumontin rakentamaa ilmalaivaa, viisi kuukautta ennen Wrightin veljesten ensilentoa.


title: Aida de Acosta

text: Myöhempinä vuosinaan de Acosta oli lähellä menettää näkönsä kokonaan glaukooman vuoksi. Hänestä tuli silmäsairauksien paremman hoidon puolestapuhuja, ja hän oli mukana perustamassa ensimmäistä silmäpankkia.


title: Aida de Acosta

text: Aida de Acosta syntyi 28. heinäkuuta 1884 varakkaaseen kuubalaistaustaiseen perheeseen Elberonissa, New Jerseyssä. Hänen sisaruksiaan olivat muun muassa kirjailijat Mercedes de Acosta ja Rita de Acosta Lydig.